pli: Chahi, bhikkhave, dhammehi samannāgato bhikkhu bhabbo aggaṁ dhammaṁ arahattaṁ sacchikātuṁ.


nikaya: an

layer: root

title_pli: Aṅguttara Nikāya 6.83 8. Arahattavagga

pli: Katamehi chahi?


pli: Idha, bhikkhave, bhikkhu saddho hoti, hirīmā hoti, ottappī hoti, āraddhavīriyo hoti, paññavā hoti, kāye ca jīvite ca anapekkho hoti.


pli: Imehi kho, bhikkhave, chahi dhammehi samannāgato bhikkhu bhabbo aggaṁ dhammaṁ arahattaṁ sacchikātun”ti.


pli: Navamaṁ.


title_pli: Aṅguttara Nikāya 6.84 8. Arahattavagga

pli: Aṅguttara Nikāya 6.84


pli: 8. Arahattavagga


pli: Rattidivasasutta


pli: “Chahi, bhikkhave, dhammehi samannāgatassa bhikkhuno yā ratti vā divaso vā āgacchati hāniyeva pāṭikaṅkhā kusalesu dhammesu, no vuddhi.


pli: Idha, bhikkhave, bhikkhu mahiccho hoti, vighātavā, asantuṭṭho, itarītaracīvarapiṇḍapātasenāsanagilānappaccayabhesajjaparikkhārena, assaddho hoti, dussīlo hoti, kusīto hoti, muṭṭhassati hoti, duppañño hoti.


pli: Imehi kho, bhikkhave, chahi dhammehi samannāgatassa bhikkhuno yā ratti vā divaso vā āgacchati hāniyeva pāṭikaṅkhā kusalesu dhammesu, no vuddhi.


pli: Chahi, bhikkhave, dhammehi samannāgatassa bhikkhuno yā ratti vā divaso vā āgacchati vuddhiyeva pāṭikaṅkhā kusalesu dhammesu, no parihāni.


pli: Idha, bhikkhave, bhikkhu na mahiccho hoti, avighātavā, santuṭṭho, itarītaracīvarapiṇḍapātasenāsanagilānappaccayabhesajjaparikkhārena, saddho hoti, sīlavā hoti, āraddhavīriyo hoti, satimā hoti, paññavā hoti.


pli: Imehi kho, bhikkhave, chahi dhammehi samannāgatassa bhikkhuno yā ratti vā divaso vā āgacchati vuddhiyeva pāṭikaṅkhā, kusalesu dhammesu no parihānī”ti.


pli: Dasamaṁ.


pli: Arahattavaggo aṭṭhamo.


pli: Tassuddānaṁ


pli: Dukkhaṁ arahattaṁ uttari ca,


pli: Sukhaṁ adhigamena ca;


pli: Mahantattaṁ dvayaṁ niraye,


pli: Aggadhammañca rattiyoti.


title_pli: Aṅguttara Nikāya 6.85 9. Sītivagga

pli: Aṅguttara Nikāya 6.85


pli: 9. Sītivagga


pli: Sītibhāvasutta


pli: “Chahi, bhikkhave, dhammehi samannāgato bhikkhu abhabbo anuttaraṁ sītibhāvaṁ sacchikātuṁ.


pli: Katamehi chahi?


pli: Idha, bhikkhave, bhikkhu yasmiṁ samaye cittaṁ niggahetabbaṁ tasmiṁ samaye cittaṁ na niggaṇhāti, yasmiṁ samaye cittaṁ paggahetabbaṁ tasmiṁ samaye cittaṁ na paggaṇhāti, yasmiṁ samaye cittaṁ sampahaṁsitabbaṁ tasmiṁ samaye cittaṁ na sampahaṁseti, yasmiṁ samaye cittaṁ ajjhupekkhitabbaṁ tasmiṁ samaye cittaṁ na ajjhupekkhati, hīnādhimuttiko ca hoti, sakkāyābhirato ca.


pli: Imehi kho, bhikkhave, chahi dhammehi samannāgato bhikkhu abhabbo anuttaraṁ sītibhāvaṁ sacchikātuṁ.


pli: Chahi, bhikkhave, dhammehi samannāgato bhikkhu bhabbo anuttaraṁ sītibhāvaṁ sacchikātuṁ.


pli: Idha, bhikkhave, bhikkhu yasmiṁ samaye cittaṁ niggahetabbaṁ tasmiṁ samaye cittaṁ niggaṇhāti, yasmiṁ samaye cittaṁ paggahetabbaṁ tasmiṁ samaye cittaṁ paggaṇhāti, yasmiṁ samaye cittaṁ sampahaṁsitabbaṁ tasmiṁ samaye cittaṁ sampahaṁseti, yasmiṁ samaye cittaṁ ajjhupekkhitabbaṁ tasmiṁ samaye cittaṁ ajjhupekkhati, paṇītādhimuttiko ca hoti nibbānābhirato ca.


pli: Imehi kho, bhikkhave, chahi dhammehi samannāgato bhikkhu bhabbo anuttaraṁ sītibhāvaṁ sacchikātun”ti.


pli: Paṭhamaṁ.


title_pli: Aṅguttara Nikāya 6.86 9. Sītivagga

pli: Aṅguttara Nikāya 6.86


pli: Āvaraṇasutta


pli: “Chahi, bhikkhave, dhammehi samannāgato suṇantopi saddhammaṁ abhabbo niyāmaṁ okkamituṁ kusalesu dhammesu sammattaṁ.


pli: Kammāvaraṇatāya samannāgato hoti, kilesāvaraṇatāya samannāgato hoti, vipākāvaraṇatāya samannāgato hoti, assaddho ca hoti, acchandiko ca, duppañño ca.


pli: Imehi kho, bhikkhave, chahi dhammehi samannāgato suṇantopi saddhammaṁ abhabbo niyāmaṁ okkamituṁ kusalesu dhammesu sammattaṁ.


pli: Chahi, bhikkhave, dhammehi samannāgato suṇanto saddhammaṁ bhabbo niyāmaṁ okkamituṁ kusalesu dhammesu sammattaṁ.


pli: Na kammāvaraṇatāya samannāgato hoti, na kilesāvaraṇatāya samannāgato hoti, na vipākāvaraṇatāya samannāgato hoti, saddho ca hoti, chandiko ca, paññavā ca.


pli: Imehi kho, bhikkhave, chahi dhammehi samannāgato suṇanto saddhammaṁ bhabbo niyāmaṁ okkamituṁ kusalesu dhammesu sammattan”ti.


pli: Dutiyaṁ.


title_pli: Aṅguttara Nikāya 6.87 9. Sītivagga

pli: Aṅguttara Nikāya 6.87


pli: 9. Sītivagga


pli: Voropitasutta


pli: Katamehi chahi?


pli: Mātā jīvitā voropitā hoti, pitā jīvitā voropito hoti, arahaṁ jīvitā voropito hoti, tathāgatassa duṭṭhena cittena lohitaṁ uppāditaṁ hoti, saṅgho bhinno hoti, duppañño hoti jaḷo eḷamūgo.


pli: Na mātā jīvitā voropitā hoti, na pitā jīvitā voropito hoti, na arahaṁ jīvitā voropito hoti, na tathāgatassa duṭṭhena cittena lohitaṁ uppāditaṁ hoti, na saṅgho bhinno hoti, paññavā hoti ajaḷo aneḷamūgo.


pli: Tatiyaṁ.


title_pli: Aṅguttara Nikāya 6.88 9. Sītivagga

pli: Aṅguttara Nikāya 6.88


pli: Sussūsatisutta


pli: Tathāgatappavedite dhammavinaye desiyamāne na sussūsati, na sotaṁ odahati, na aññā cittaṁ upaṭṭhāpeti, anatthaṁ gaṇhāti, atthaṁ riñcati, ananulomikāya khantiyā samannāgato hoti.


pli: Tathāgatappavedite dhammavinaye desiyamāne sussūsati, sotaṁ odahati, aññā cittaṁ upaṭṭhāpeti, atthaṁ gaṇhāti, anatthaṁ riñcati, anulomikāya khantiyā samannāgato hoti.


pli: Catutthaṁ.


title_pli: Aṅguttara Nikāya 6.89 9. Sītivagga

pli: Aṅguttara Nikāya 6.89


pli: Appahāyasutta


pli: “Cha, bhikkhave, dhamme appahāya abhabbo diṭṭhisampadaṁ sacchikātuṁ.


pli: Katame cha?


pli: Sakkāyadiṭṭhiṁ, vicikicchaṁ, sīlabbataparāmāsaṁ, apāyagamanīyaṁ rāgaṁ, apāyagamanīyaṁ dosaṁ, apāyagamanīyaṁ mohaṁ.


pli: Ime kho, bhikkhave, cha dhamme appahāya abhabbo diṭṭhisampadaṁ sacchikātuṁ.


pli: Cha, bhikkhave, dhamme pahāya bhabbo diṭṭhisampadaṁ sacchikātuṁ.


pli: Ime kho, bhikkhave, cha dhamme pahāya bhabbo diṭṭhisampadaṁ sacchikātun”ti.


pli: Pañcamaṁ.


title_pli: Aṅguttara Nikāya 6.9 1. Āhuneyyavagga

pli: Aṅguttara Nikāya 6.9


pli: 1. Āhuneyyavagga


pli: Anussatiṭṭhānasutta


pli: Katamāni cha?


pli: Buddhānussati, dhammānussati, saṅghānussati, sīlānussati, cāgānussati, devatānussati.


pli: Imāni kho, bhikkhave, cha anussatiṭṭhānānī”ti.


pli: Navamaṁ.


title_pli: Aṅguttara Nikāya 6.90 9. Sītivagga

pli: Aṅguttara Nikāya 6.90


pli: 9. Sītivagga


pli: Pahīnasutta


pli: “Chayime, bhikkhave, dhammā diṭṭhisampannassa puggalassa pahīnā.


pli: Katame cha?


pli: Sakkāyadiṭṭhi, vicikicchā, sīlabbataparāmāso, apāyagamanīyo rāgo, apāyagamanīyo doso, apāyagamanīyo moho.


pli: Ime kho, bhikkhave, cha dhammā diṭṭhisampannassa puggalassa pahīnā”ti.


pli: Chaṭṭhaṁ.


title_pli: Aṅguttara Nikāya 6.91 9. Sītivagga

pli: Aṅguttara Nikāya 6.91


pli: Abhabbasutta


pli: “Cha, bhikkhave, dhamme abhabbo diṭṭhisampanno puggalo uppādetuṁ.


pli: Sakkāyadiṭṭhiṁ, vicikicchaṁ, sīlabbataparāmāsaṁ, apāyagamanīyaṁ rāgaṁ, apāyagamanīyaṁ dosaṁ, apāyagamanīyaṁ mohaṁ.


pli: Ime kho, bhikkhave, cha dhamme abhabbo diṭṭhisampanno puggalo uppādetun”ti.


pli: Sattamaṁ.


title_pli: Aṅguttara Nikāya 6.92 9. Sītivagga

pli: Aṅguttara Nikāya 6.92


pli: Paṭhamaabhabbaṭṭhānasutta


pli: “Chayimāni, bhikkhave, abhabbaṭṭhānāni.


pli: Katamāni cha?


pli: Abhabbo diṭṭhisampanno puggalo satthari agāravo viharituṁ appatisso, abhabbo diṭṭhisampanno puggalo dhamme agāravo viharituṁ appatisso, abhabbo diṭṭhisampanno puggalo saṅghe agāravo viharituṁ appatisso, abhabbo diṭṭhisampanno puggalo sikkhāya agāravo viharituṁ appatisso, abhabbo diṭṭhisampanno puggalo anāgamanīyaṁ vatthuṁ paccāgantuṁ, abhabbo diṭṭhisampanno puggalo aṭṭhamaṁ bhavaṁ nibbattetuṁ.


pli: Imāni kho, bhikkhave, cha abhabbaṭṭhānānī”ti.


pli: Aṭṭhamaṁ.


title_pli: Aṅguttara Nikāya 6.93 9. Sītivagga

pli: Aṅguttara Nikāya 6.93


pli: 9. Sītivagga


pli: Dutiyaabhabbaṭṭhānasutta


pli: Abhabbo diṭṭhisampanno puggalo kañci saṅkhāraṁ niccato upagantuṁ, abhabbo diṭṭhisampanno puggalo kañci saṅkhāraṁ sukhato upagantuṁ, abhabbo diṭṭhisampanno puggalo kañci dhammaṁ attato upagantuṁ, abhabbo diṭṭhisampanno puggalo ānantariyaṁ kammaṁ kātuṁ, abhabbo diṭṭhisampanno puggalo kotūhalamaṅgalena suddhiṁ paccāgantuṁ, abhabbo diṭṭhisampanno puggalo ito bahiddhā dakkhiṇeyyaṁ gavesituṁ.


pli: Navamaṁ.


title_pli: Aṅguttara Nikāya 6.94 9. Sītivagga

pli: Aṅguttara Nikāya 6.94


pli: Tatiyaabhabbaṭṭhānasutta


pli: Abhabbo diṭṭhisampanno puggalo mātaraṁ jīvitā voropetuṁ, abhabbo diṭṭhisampanno puggalo pitaraṁ jīvitā voropetuṁ, abhabbo diṭṭhisampanno puggalo arahantaṁ jīvitā voropetuṁ, abhabbo diṭṭhisampanno puggalo tathāgatassa duṭṭhena cittena lohitaṁ uppādetuṁ, abhabbo diṭṭhisampanno puggalo saṅghaṁ bhindituṁ, abhabbo diṭṭhisampanno puggalo aññaṁ satthāraṁ uddisituṁ.


pli: Dasamaṁ.


title_pli: Aṅguttara Nikāya 6.95 9. Sītivagga

pli: Aṅguttara Nikāya 6.95


pli: Catutthaabhabbaṭṭhānasutta


pli: Abhabbo diṭṭhisampanno puggalo sayaṅkataṁ sukhadukkhaṁ paccāgantuṁ, abhabbo diṭṭhisampanno puggalo paraṅkataṁ sukhadukkhaṁ paccāgantuṁ, abhabbo diṭṭhisampanno puggalo sayaṅkatañca paraṅkatañca sukhadukkhaṁ paccāgantuṁ, abhabbo diṭṭhisampanno puggalo asayaṅkāraṁ adhiccasamuppannaṁ sukhadukkhaṁ paccāgantuṁ, abhabbo diṭṭhisampanno puggalo aparaṅkāraṁ adhiccasamuppannaṁ sukhadukkhaṁ paccāgantuṁ, abhabbo diṭṭhisampanno puggalo asayaṅkārañca aparaṅkārañca adhiccasamuppannaṁ sukhadukkhaṁ paccāgantuṁ.


pli: Taṁ kissa hetu?


pli: Tathā hissa, bhikkhave, diṭṭhisampannassa puggalassa hetu ca sudiṭṭho hetusamuppannā ca dhammā.


pli: Ekādasamaṁ.


pli: Sītivaggo navamo.


pli: Tassuddānaṁ


pli: Sītibhāvaṁ āvaraṇaṁ,


pli: voropitā sussūsati;


pli: Appahāya pahīnābhabbo,


pli: taṭṭhānā caturopi cāti.


title_pli: Aṅguttara Nikāya 6.96 10. Ānisaṁsavagga

pli: Aṅguttara Nikāya 6.96


pli: 10. Ānisaṁsavagga


pli: Pātubhāvasutta


pli: “Channaṁ, bhikkhave, pātubhāvo dullabho lokasmiṁ.


pli: Katamesaṁ channaṁ?


pli: Tathāgatassa arahato sammāsambuddhassa pātubhāvo dullabho lokasmiṁ, tathāgatappaveditassa dhammavinayassa desetā puggalo dullabho lokasmiṁ, ariyāyatane paccājāti dullabhā lokasmiṁ, indriyānaṁ avekallatā dullabhā lokasmiṁ, ajaḷatā aneḷamūgatā dullabhā lokasmiṁ, kusale dhamme chando dullabho lokasmiṁ.


pli: Imesaṁ kho, bhikkhave, channaṁ pātubhāvo dullabho lokasmin”ti.


pli: Paṭhamaṁ.


title_pli: Aṅguttara Nikāya 6.97 10. Ānisaṁsavagga

pli: Aṅguttara Nikāya 6.97


pli: Ānisaṁsasutta


pli: “Chayime, bhikkhave, ānisaṁsā sotāpattiphalasacchikiriyāya.


pli: Katame cha?


pli: Saddhammaniyato hoti, aparihānadhammo hoti, pariyantakatassa dukkhaṁ hoti, asādhāraṇena ñāṇena samannāgato hoti, hetu cassa sudiṭṭho, hetusamuppannā ca dhammā.


pli: Ime kho, bhikkhave, cha ānisaṁsā sotāpattiphalasacchikiriyāyā”ti.


pli: Dutiyaṁ.


title_pli: Aṅguttara Nikāya 6.98 10. Ānisaṁsavagga

pli: Aṅguttara Nikāya 6.98


pli: Aniccasutta


pli: “‘So vata, bhikkhave, bhikkhu kañci saṅkhāraṁ niccato samanupassanto anulomikāya khantiyā samannāgato bhavissatī’ti netaṁ ṭhānaṁ vijjati.


pli: ‘Anulomikāya khantiyā asamannāgato sammattaniyāmaṁ okkamissatī’ti netaṁ ṭhānaṁ vijjati.


pli: ‘Sammattaniyāmaṁ anokkamamāno sotāpattiphalaṁ vā sakadāgāmiphalaṁ vā anāgāmiphalaṁ vā arahattaṁ vā sacchikarissatī’ti netaṁ ṭhānaṁ vijjati.


pli: ‘So vata, bhikkhave, bhikkhu sabbasaṅkhāre aniccato samanupassanto anulomikāya khantiyā samannāgato bhavissatī’ti ṭhānametaṁ vijjati.


pli: ‘Anulomikāya khantiyā samannāgato sammattaniyāmaṁ okkamissatī’ti ṭhānametaṁ vijjati.


pli: ‘Sammattaniyāmaṁ okkamamāno sotāpattiphalaṁ vā sakadāgāmiphalaṁ vā anāgāmiphalaṁ vā arahattaṁ vā sacchikarissatī’ti ṭhānametaṁ vijjatī”ti.


pli: Tatiyaṁ.


title_pli: Aṅguttara Nikāya 6.99 10. Ānisaṁsavagga

pli: Aṅguttara Nikāya 6.99


pli: 10. Ānisaṁsavagga


pli: Dukkhasutta


pli: “So vata, bhikkhave, bhikkhu kañci saṅkhāraṁ sukhato samanupassanto …pe…


pli: sabbasaṅkhāre dukkhato samanupassanto …pe…


pli: ṭhānametaṁ vijjati”.


pli: Catutthaṁ.


title_pli: Aṅguttara Nikāya 7.1 1. Dhanavagga

pli: Aṅguttara Nikāya 7.1


pli: 1. Dhanavagga


pli: Paṭhamapiyasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Sattahi, bhikkhave, dhammehi samannāgato bhikkhu sabrahmacārīnaṁ appiyo ca hoti amanāpo ca agaru ca abhāvanīyo ca.


pli: Katamehi sattahi?


pli: Idha, bhikkhave, bhikkhu lābhakāmo ca hoti, sakkārakāmo ca hoti, anavaññattikāmo ca hoti, ahiriko ca hoti, anottappī ca, pāpiccho ca, micchādiṭṭhi ca.


pli: Imehi kho, bhikkhave, sattahi dhammehi samannāgato bhikkhu sabrahmacārīnaṁ appiyo ca hoti amanāpo ca agaru ca abhāvanīyo ca.


pli: Sattahi, bhikkhave, dhammehi samannāgato bhikkhu sabrahmacārīnaṁ piyo ca hoti, manāpo ca garu ca bhāvanīyo ca.


pli: Idha, bhikkhave, bhikkhu na lābhakāmo ca hoti, na sakkārakāmo ca hoti, na anavaññattikāmo ca hoti, hirīmā ca hoti, ottappī ca, appiccho ca, sammādiṭṭhi ca.


pli: Imehi kho, bhikkhave, sattahi dhammehi samannāgato bhikkhu sabrahmacārīnaṁ piyo ca hoti manāpo ca garu ca bhāvanīyo cā”ti.


pli: Paṭhamaṁ.


title_pli: Aṅguttara Nikāya 7.10 1. Dhanavagga

pli: Aṅguttara Nikāya 7.10


pli: 1. Dhanavagga


pli: Macchariyasutta


pli: “Sattimāni, bhikkhave, saṁyojanāni.


pli: Katamāni satta?


pli: Anunayasaṁyojanaṁ, paṭighasaṁyojanaṁ, diṭṭhisaṁyojanaṁ, vicikicchāsaṁyojanaṁ, mānasaṁyojanaṁ, issāsaṁyojanaṁ, macchariyasaṁyojanaṁ.


pli: Imāni kho, bhikkhave, satta saṁyojanānī”ti.


pli: Dasamaṁ.


pli: Dhanavaggo paṭhamo.


pli: Tassuddānaṁ


pli: Dve piyāni balaṁ dhanaṁ,


pli: Saṅkhittañceva vitthataṁ;


pli: Uggaṁ saṁyojanañceva,


pli: Pahānaṁ macchariyena cāti.


title_pli: Aṅguttara Nikāya 7.11 2. Anusayavagga

pli: Aṅguttara Nikāya 7.11


pli: 2. Anusayavagga


pli: Paṭhamaanusayasutta


pli: “Sattime, bhikkhave, anusayā.


pli: Katame satta?


pli: Kāmarāgānusayo, paṭighānusayo, diṭṭhānusayo, vicikicchānusayo, mānānusayo, bhavarāgānusayo, avijjānusayo.


pli: Ime kho, bhikkhave, satta anusayā”ti.


pli: Paṭhamaṁ.


title_pli: Aṅguttara Nikāya 7.12 2. Anusayavagga

pli: Aṅguttara Nikāya 7.12


pli: Dutiyaanusayasutta


pli: “Sattannaṁ, bhikkhave, anusayānaṁ pahānāya samucchedāya brahmacariyaṁ vussati.


pli: Katamesaṁ sattannaṁ?


pli: Kāmarāgānusayassa pahānāya samucchedāya brahmacariyaṁ vussati, paṭighānusayassa …pe…


pli: diṭṭhānusayassa …


pli: vicikicchānusayassa …


pli: mānānusayassa …


pli: bhavarāgānusayassa …


pli: avijjānusayassa pahānāya samucchedāya brahmacariyaṁ vussati.


pli: Imesaṁ kho, bhikkhave, sattannaṁ anusayānaṁ pahānāya samucchedāya brahmacariyaṁ vussati.


pli: Yato ca kho, bhikkhave, bhikkhuno kāmarāgānusayo pahīno hoti ucchinnamūlo tālāvatthukato anabhāvaṅkato āyatiṁ anuppādadhammo.


pli: Paṭighānusayo …pe…


pli: diṭṭhānusayo …


pli: vicikicchānusayo …


pli: mānānusayo …


pli: bhavarāgānusayo …


pli: avijjānusayo pahīno hoti ucchinnamūlo tālāvatthukato anabhāvaṅkato āyatiṁ anuppādadhammo.


pli: Ayaṁ vuccati, bhikkhave, bhikkhu acchecchi taṇhaṁ, vivattayi saṁyojanaṁ, sammā mānābhisamayā antamakāsi dukkhassā”ti.


pli: Dutiyaṁ.


title_pli: Aṅguttara Nikāya 7.13 2. Anusayavagga

pli: Aṅguttara Nikāya 7.13


pli: 2. Anusayavagga


pli: Kulasutta


pli: “Sattahi, bhikkhave, aṅgehi samannāgataṁ kulaṁ anupagantvā vā nālaṁ upagantuṁ, upagantvā vā nālaṁ upanisīdituṁ.


pli: Katamehi sattahi?


pli: Na manāpena paccuṭṭhenti, na manāpena abhivādenti, na manāpena āsanaṁ denti, santamassa pariguhanti, bahukampi thokaṁ denti, paṇītampi lūkhaṁ denti, asakkaccaṁ denti no sakkaccaṁ.


pli: Imehi kho, bhikkhave, sattahi aṅgehi samannāgataṁ kulaṁ anupagantvā vā nālaṁ upagantuṁ, upagantvā vā nālaṁ upanisīdituṁ.


pli: Sattahi, bhikkhave, aṅgehi samannāgataṁ kulaṁ anupagantvā vā alaṁ upagantuṁ, upagantvā vā alaṁ upanisīdituṁ.


pli: Manāpena paccuṭṭhenti, manāpena abhivādenti, manāpena āsanaṁ denti, santamassa na pariguhanti, bahukampi bahukaṁ denti, paṇītampi paṇītaṁ denti, sakkaccaṁ denti no asakkaccaṁ.


pli: Imehi kho, bhikkhave, sattahi aṅgehi samannāgataṁ kulaṁ anupagantvā vā alaṁ upagantuṁ, upagantvā vā alaṁ upanisīditun”ti.


pli: Tatiyaṁ.


title_pli: Aṅguttara Nikāya 7.14 2. Anusayavagga

pli: Aṅguttara Nikāya 7.14


pli: Puggalasutta


pli: “Sattime, bhikkhave, puggalā āhuneyyā pāhuneyyā dakkhiṇeyyā añjalikaraṇīyā anuttaraṁ puññakkhettaṁ lokassa.


pli: Katame satta?


pli: Ubhatobhāgavimutto, paññāvimutto, kāyasakkhī, diṭṭhippatto, saddhāvimutto, dhammānusārī, saddhānusārī.


pli: Ime kho, bhikkhave, satta puggalā āhuneyyā pāhuneyyā dakkhiṇeyyā añjalikaraṇīyā anuttaraṁ puññakkhettaṁ lokassā”ti.


pli: Catutthaṁ.


title_pli: Aṅguttara Nikāya 7.15 2. Anusayavagga

pli: Aṅguttara Nikāya 7.15


pli: 2. Anusayavagga


pli: Udakūpamāsutta


pli: “Sattime, bhikkhave, udakūpamā puggalā santo saṁvijjamānā lokasmiṁ.


pli: Idha, bhikkhave, ekacco puggalo sakiṁ nimuggo nimuggova hoti;


pli: idha pana, bhikkhave, ekacco puggalo ummujjitvā nimujjati;


pli: idha pana, bhikkhave, ekacco puggalo ummujjitvā ṭhito hoti;


pli: idha pana, bhikkhave, ekacco puggalo ummujjitvā vipassati viloketi;


pli: idha pana, bhikkhave, ekacco puggalo ummujjitvā patarati;


pli: idha pana, bhikkhave, ekacco puggalo ummujjitvā patigādhappatto hoti;


pli: idha pana, bhikkhave, ekacco puggalo ummujjitvā tiṇṇo hoti pāraṅgato thale tiṭṭhati brāhmaṇo.


pli: Kathañca, bhikkhave, puggalo sakiṁ nimuggo nimuggova hoti?


pli: Idha, bhikkhave, ekacco puggalo samannāgato hoti ekantakāḷakehi akusalehi dhammehi.


pli: Evaṁ kho, bhikkhave, puggalo sakiṁ nimuggo nimuggova hoti.


pli: Kathañca, bhikkhave, puggalo ummujjitvā nimujjati?


pli: Idha, bhikkhave, ekacco puggalo ummujjati sādhu saddhā kusalesu dhammesu, sādhu hirī …pe…


pli: sādhu ottappaṁ …


pli: sādhu vīriyaṁ …


pli: sādhu paññā kusalesu dhammesūti.


pli: Tassa sā saddhā neva tiṭṭhati no vaḍḍhati hāyatiyeva, tassa sā hirī …pe…


pli: tassa taṁ ottappaṁ …


pli: tassa taṁ vīriyaṁ …


pli: tassa sā paññā neva tiṭṭhati no vaḍḍhati hāyatiyeva.


pli: Evaṁ kho, bhikkhave, puggalo ummujjitvā nimujjati.


pli: Kathañca, bhikkhave, puggalo ummujjitvā ṭhito hoti?


pli: Tassa sā saddhā neva hāyati no vaḍḍhati ṭhitā hoti.


pli: Tassa sā hirī …pe…


pli: tassa sā paññā neva hāyati no vaḍḍhati ṭhitā hoti.


pli: Evaṁ kho, bhikkhave, puggalo ummujjitvā ṭhito hoti.


pli: Kathañca, bhikkhave, puggalo ummujjitvā vipassati viloketi?


pli: So tiṇṇaṁ saṁyojanānaṁ parikkhayā sotāpanno hoti avinipātadhammo niyato sambodhiparāyaṇo.


pli: Evaṁ kho, bhikkhave, puggalo ummujjitvā vipassati viloketi.


pli: Kathañca, bhikkhave, puggalo ummujjitvā patarati?


pli: Idha, bhikkhave, ekacco puggalo ummujjati sādhu saddhā kusalesu dhammesu, sādhu hirī …pe…


pli: sādhu ottappaṁ …


pli: sādhu vīriyaṁ …


pli: sādhu paññā kusalesu dhammesūti.


pli: So tiṇṇaṁ saṁyojanānaṁ parikkhayā rāgadosamohānaṁ tanuttā sakadāgāmī hoti, sakideva imaṁ lokaṁ āgantvā dukkhassantaṁ karoti.


pli: Evaṁ kho, bhikkhave, puggalo ummujjitvā patarati.


pli: Kathañca, bhikkhave, puggalo ummujjitvā patigādhappatto hoti?


pli: So pañcannaṁ orambhāgiyānaṁ saṁyojanānaṁ parikkhayā opapātiko hoti tattha parinibbāyī anāvattidhammo tasmā lokā.


pli: Evaṁ kho, bhikkhave, puggalo ummujjitvā patigādhappatto hoti.


pli: Kathañca, bhikkhave, puggalo ummujjitvā tiṇṇo hoti pāraṅgato thale tiṭṭhati brāhmaṇo.


pli: So āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Evaṁ kho, bhikkhave, puggalo ummujjitvā tiṇṇo hoti pāraṅgato thale tiṭṭhati brāhmaṇo.


pli: Ime kho, bhikkhave, satta udakūpamā puggalā santo saṁvijjamānā lokasmin”ti.


pli: Pañcamaṁ.


title_pli: Aṅguttara Nikāya 7.16 2. Anusayavagga

pli: Aṅguttara Nikāya 7.16


pli: 2. Anusayavagga


pli: Aniccānupassīsutta


pli: “Sattime, bhikkhave, puggalā āhuneyyā pāhuneyyā dakkhiṇeyyā añjalikaraṇīyā anuttaraṁ puññakkhettaṁ lokassa.


pli: Katame satta?


pli: Idha, bhikkhave, ekacco puggalo sabbasaṅkhāresu aniccānupassī viharati, aniccasaññī, aniccapaṭisaṁvedī satataṁ samitaṁ abbokiṇṇaṁ cetasā adhimuccamāno paññāya pariyogāhamāno.


pli: So āsavānaṁ khayā …pe… sacchikatvā upasampajja viharati.


pli: Ayaṁ, bhikkhave, paṭhamo puggalo āhuneyyo pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassa.


pli: Puna caparaṁ, bhikkhave, idhekacco puggalo sabbasaṅkhāresu aniccānupassī viharati, aniccasaññī, aniccapaṭisaṁvedī satataṁ samitaṁ abbokiṇṇaṁ cetasā adhimuccamāno paññāya pariyogāhamāno.


pli: Tassa apubbaṁ acarimaṁ āsavapariyādānañca hoti jīvitapariyādānañca.


pli: Ayaṁ, bhikkhave, dutiyo puggalo āhuneyyo …pe… anuttaraṁ puññakkhettaṁ lokassa.


pli: So pañcannaṁ orambhāgiyānaṁ saṁyojanānaṁ parikkhayā antarāparinibbāyī hoti …pe…


pli: upahaccaparinibbāyī hoti …pe…


pli: asaṅkhāraparinibbāyī hoti …pe…


pli: sasaṅkhāraparinibbāyī hoti …pe…


pli: uddhaṁsoto hoti akaniṭṭhagāmī.


pli: Ayaṁ, bhikkhave, sattamo puggalo āhuneyyo pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassa.


pli: Ime kho, bhikkhave, satta puggalā āhuneyyā pāhuneyyā dakkhiṇeyyā añjalikaraṇīyā anuttaraṁ puññakkhettaṁ lokassā”ti.


pli: Chaṭṭhaṁ.


title_pli: Aṅguttara Nikāya 7.17 2. Anusayavagga

pli: Aṅguttara Nikāya 7.17


pli: 2. Anusayavagga


pli: Dukkhānupassīsutta


pli: Sattime, bhikkhave, puggalā āhuneyyā …pe… anuttaraṁ puññakkhettaṁ lokassa.


pli: Katame satta?


pli: Idha, bhikkhave, ekacco puggalo sabbasaṅkhāresu dukkhānupassī viharati …pe….


pli: Sattamaṁ.


title_pli: Aṅguttara Nikāya 7.18 2. Anusayavagga

pli: Aṅguttara Nikāya 7.18


pli: Anattānupassīsutta


pli: Sabbesu dhammesu anattānupassī viharati …pe….


pli: Aṭṭhamaṁ.


title_pli: Aṅguttara Nikāya 7.19 2. Anusayavagga

pli: Aṅguttara Nikāya 7.19


pli: Nibbānasutta


pli: “Nibbāne sukhānupassī viharati sukhasaññī sukhapaṭisaṁvedī satataṁ samitaṁ abbokiṇṇaṁ cetasā adhimuccamāno paññāya pariyogāhamāno.


pli: So āsavānaṁ khayā …pe… sacchikatvā upasampajja viharati.


pli: Ayaṁ bhikkhave, paṭhamo puggalo āhuneyyo …pe… puññakkhettaṁ lokassa.


pli: Puna caparaṁ, bhikkhave, idhekacco puggalo nibbāne sukhānupassī viharati sukhasaññī sukhapaṭisaṁvedī satataṁ samitaṁ abbokiṇṇaṁ cetasā adhimuccamāno paññāya pariyogāhamāno.


pli: Tassa apubbaṁ acarimaṁ āsavapariyādānañca hoti jīvitapariyādānañca.


pli: Ayaṁ, bhikkhave, dutiyo puggalo āhuneyyo …pe… anuttaraṁ puññakkhettaṁ lokassa.


pli: So pañcannaṁ orambhāgiyānaṁ saṁyojanānaṁ parikkhayā antarāparinibbāyī hoti …pe…


pli: upahaccaparinibbāyī hoti …pe…


pli: asaṅkhāraparinibbāyī hoti …pe…


pli: sasaṅkhāraparinibbāyī hoti …pe…


pli: uddhaṁsoto hoti akaniṭṭhagāmī.


pli: Ayaṁ, bhikkhave, sattamo puggalo āhuneyyo …pe… anuttaraṁ puññakkhettaṁ lokassa.


pli: Ime kho, bhikkhave, satta puggalā āhuneyyā …pe… anuttaraṁ puññakkhettaṁ lokassā”ti.


pli: Navamaṁ.


title_pli: Aṅguttara Nikāya 7.2 1. Dhanavagga

pli: Aṅguttara Nikāya 7.2


pli: 1. Dhanavagga


pli: Dutiyapiyasutta


pli: “Sattahi, bhikkhave, dhammehi samannāgato bhikkhu sabrahmacārīnaṁ appiyo ca hoti amanāpo ca agaru ca abhāvanīyo ca.


pli: Katamehi sattahi?


pli: Idha, bhikkhave, bhikkhu lābhakāmo ca hoti, sakkārakāmo ca hoti, anavaññattikāmo ca hoti, ahiriko ca hoti, anottappī ca, issukī ca, maccharī ca.


pli: Imehi kho, bhikkhave, sattahi dhammehi samannāgato bhikkhu sabrahmacārīnaṁ appiyo ca hoti amanāpo ca agaru ca abhāvanīyo ca.


pli: Sattahi, bhikkhave, dhammehi samannāgato bhikkhu sabrahmacārīnaṁ piyo ca hoti manāpo ca garu ca bhāvanīyo ca.


pli: Idha, bhikkhave, bhikkhu na lābhakāmo ca hoti, na sakkārakāmo ca hoti, na anavaññattikāmo ca hoti, hirīmā ca hoti, ottappī ca, anissukī ca, amaccharī ca.


pli: Imehi kho, bhikkhave, sattahi dhammehi samannāgato bhikkhu sabrahmacārīnaṁ piyo ca hoti manāpo ca garu ca bhāvanīyo cā”ti.


pli: Dutiyaṁ.


title_pli: Aṅguttara Nikāya 7.20 2. Anusayavagga

pli: Aṅguttara Nikāya 7.20


pli: 2. Anusayavagga


pli: Niddasavatthusutta


pli: “Sattimāni, bhikkhave, niddasavatthūni.


pli: Katamāni satta?


pli: Idha, bhikkhave, bhikkhu sikkhāsamādāne tibbacchando hoti āyatiñca sikkhāsamādāne avigatapemo,


pli: dhammanisantiyā tibbacchando hoti āyatiñca dhammanisantiyā avigatapemo,


pli: icchāvinaye tibbacchando hoti āyatiñca icchāvinaye avigatapemo,


pli: paṭisallāne tibbacchando hoti āyatiñca paṭisallāne avigatapemo,


pli: vīriyārambhe tibbacchando hoti āyatiñca vīriyārambhe avigatapemo,


pli: satinepakke tibbacchando hoti āyatiñca satinepakke avigatapemo,


pli: diṭṭhipaṭivedhe tibbacchando hoti āyatiñca diṭṭhipaṭivedhe avigatapemo.


pli: Imāni kho, bhikkhave, satta niddasavatthūnī”ti.


pli: Dasamaṁ.


pli: Anusayavaggo dutiyo.


pli: Tassuddānaṁ


pli: Duve anusayā kulaṁ,


pli: Puggalaṁ udakūpamaṁ;


pli: Aniccaṁ dukkhaṁ anattā ca,


pli: Nibbānaṁ niddasavatthu cāti.


title_pli: Aṅguttara Nikāya 7.21 3. Vajjisattakavagga

pli: Aṅguttara Nikāya 7.21


pli: 3. Vajjisattakavagga


pli: Sārandadasutta


pli: Evaṁ me sutaṁ—


pli: ekaṁ samayaṁ bhagavā vesāliyaṁ viharati sārandade cetiye.


pli: Atha kho sambahulā licchavī yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinne kho te licchavī bhagavā etadavoca:


pli: “satta vo, licchavī, aparihāniye dhamme desessāmi.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te licchavī bhagavato paccassosuṁ.


pli: Bhagavā etadavoca:


pli: “Katame ca, licchavī, satta aparihāniyā dhammā?


pli: Yāvakīvañca, licchavī, vajjī abhiṇhaṁ sannipātā bhavissanti sannipātabahulā;


pli: vuddhiyeva, licchavī, vajjīnaṁ pāṭikaṅkhā, no parihāni.


pli: Yāvakīvañca, licchavī, vajjī samaggā sannipatissanti, samaggā vuṭṭhahissanti, samaggā vajjikaraṇīyāni karissanti;


pli: Yāvakīvañca, licchavī, vajjī apaññattaṁ na paññāpessanti, paññattaṁ na samucchindissanti, yathāpaññatte porāṇe vajjidhamme samādāya vattissanti;


pli: Yāvakīvañca, licchavī, vajjī ye te vajjīnaṁ vajjimahallakā te sakkarissanti garuṁ karissanti mānessanti pūjessanti, tesañca sotabbaṁ maññissanti;


pli: Yāvakīvañca, licchavī, vajjī yā tā kulitthiyo kulakumāriyo tā na okassa pasayha vāsessanti;


pli: Yāvakīvañca, licchavī, vajjī yāni tāni vajjīnaṁ vajjicetiyāni abbhantarāni ceva bāhirāni ca tāni sakkarissanti garuṁ karissanti mānessanti pūjessanti, tesañca dinnapubbaṁ katapubbaṁ dhammikaṁ baliṁ no parihāpessanti;


pli: Yāvakīvañca, licchavī, vajjīnaṁ arahantesu dhammikā rakkhāvaraṇagutti susaṁvihitā bhavissati:


pli: ‘kinti anāgatā ca arahanto vijitaṁ āgaccheyyuṁ, āgatā ca arahanto vijite phāsuṁ vihareyyun’ti;


pli: Yāvakīvañca, licchavī, ime satta aparihāniyā dhammā vajjīsu ṭhassanti, imesu ca sattasu aparihāniyesu dhammesu vajjī sandississanti;


pli: vuddhiyeva, licchavī, vajjīnaṁ pāṭikaṅkhā, no parihānī”ti.


pli: Paṭhamaṁ.


title_pli: Aṅguttara Nikāya 7.22 3. Vajjisattakavagga

pli: Aṅguttara Nikāya 7.22


pli: 3. Vajjisattakavagga


pli: Vassakārasutta


pli: Evaṁ me sutaṁ—


pli: ekaṁ samayaṁ bhagavā rājagahe viharati gijjhakūṭe pabbate.


pli: Tena kho pana samayena rājā māgadho ajātasattu vedehiputto vajjī abhiyātukāmo hoti.


pli: So evamāha:


pli: “ahaṁ hime vajjī evaṁmahiddhike evaṁmahānubhāve ucchecchāmi, vajjī vināsessāmi, vajjī anayabyasanaṁ āpādessāmī”ti.


pli: Atha kho rājā māgadho ajātasattu vedehiputto vassakāraṁ brāhmaṇaṁ māgadhamahāmattaṁ āmantesi:


pli: “ehi tvaṁ, brāhmaṇa, yena bhagavā tenupasaṅkama; upasaṅkamitvā mama vacanena bhagavato pāde sirasā vandāhi, appābādhaṁ appātaṅkaṁ lahuṭṭhānaṁ balaṁ phāsuvihāraṁ puccha:


pli: ‘rājā, bhante, māgadho ajātasattu vedehiputto bhagavato pāde sirasā vandati, appābādhaṁ appātaṅkaṁ lahuṭṭhānaṁ balaṁ phāsuvihāraṁ pucchatī’ti.


pli: Evañca vadehi:


pli: ‘rājā, bhante, māgadho ajātasattu vedehiputto vajjī abhiyātukāmo.


pli: So evamāha—


pli: ahaṁ hime vajjī evaṁmahiddhike evaṁmahānubhāve ucchecchāmi, vajjī vināsessāmi, vajjī anayabyasanaṁ āpādessāmī’ti.


pli: Yathā te bhagavā byākaroti, taṁ sādhukaṁ uggahetvā mama āroceyyāsi.


pli: Na hi tathāgatā vitathaṁ bhaṇantī”ti.


pli: “Evaṁ, bho”ti kho vassakāro brāhmaṇo māgadhamahāmatto rañño māgadhassa ajātasattussa vedehiputtassa paṭissutvā yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho vassakāro brāhmaṇo māgadhamahāmatto bhagavantaṁ etadavoca:


pli: “rājā, bho gotama, māgadho ajātasattu vedehiputto bhoto gotamassa pāde sirasā vandati, appābādhaṁ appātaṅkaṁ lahuṭṭhānaṁ balaṁ phāsuvihāraṁ pucchati.


pli: Rājā, bho gotama, māgadho ajātasattu vedehiputto vajjī abhiyātukāmo.


pli: ‘ahaṁ hime vajjī evaṁmahiddhike evaṁmahānubhāve ucchecchāmi, vajjī vināsessāmi, vajjī anayabyasanaṁ āpādessāmī’”ti.


pli: Tena kho pana samayena āyasmā ānando bhagavato piṭṭhito ṭhito hoti bhagavantaṁ bījayamāno.


pli: Atha kho bhagavā āyasmantaṁ ānandaṁ āmantesi:


pli: “kinti te, ānanda, sutaṁ: ‘vajjī abhiṇhaṁ sannipātā sannipātabahulā’”ti?


pli: “Sutaṁ metaṁ, bhante: ‘vajjī abhiṇhaṁ sannipātā sannipātabahulā’”ti.


pli: “Yāvakīvañca, ānanda, vajjī abhiṇhaṁ sannipātā bhavissanti sannipātabahulā; vuddhiyeva, ānanda, vajjīnaṁ pāṭikaṅkhā, no parihāni.


pli: Kinti te, ānanda, sutaṁ: ‘vajjī samaggā sannipatanti, samaggā vuṭṭhahanti, samaggā vajjikaraṇīyāni karontī’”ti?


pli: “Sutaṁ metaṁ, bhante: ‘vajjī samaggā sannipatanti, samaggā vuṭṭhahanti, samaggā vajjikaraṇīyāni karontī’”ti.


pli: “Yāvakīvañca, ānanda, vajjī samaggā sannipatissanti, samaggā vuṭṭhahissanti, samaggā vajjikaraṇīyāni karissanti; vuddhiyeva, ānanda, vajjīnaṁ pāṭikaṅkhā, no parihāni.


pli: Kinti te, ānanda, sutaṁ: ‘vajjī apaññattaṁ na paññāpenti, paññattaṁ na samucchindanti, yathāpaññatte porāṇe vajjidhamme samādāya vattantī’”ti?


pli: “Sutaṁ metaṁ, bhante: ‘vajjī apaññattaṁ na paññāpenti, paññattaṁ na samucchindanti, yathāpaññatte porāṇe vajjidhamme samādāya vattantī’”ti.


pli: “Yāvakīvañca, ānanda, vajjī apaññattaṁ na paññāpessanti, paññattaṁ na samucchindissanti, yathāpaññatte porāṇe vajjidhamme samādāya vattissanti; vuddhiyeva, ānanda, vajjīnaṁ pāṭikaṅkhā, no parihāni.


pli: Kinti te, ānanda, sutaṁ: ‘vajjī ye te vajjīnaṁ vajjimahallakā te sakkaronti garuṁ karonti mānenti pūjenti, tesañca sotabbaṁ maññantī’”ti?


pli: “Sutaṁ metaṁ, bhante: ‘vajjī ye te vajjīnaṁ vajjimahallakā te sakkaronti garuṁ karonti mānenti pūjenti, tesañca sotabbaṁ maññantī’”ti.


pli: “Yāvakīvañca, ānanda, vajjī ye te vajjīnaṁ vajjimahallakā te sakkarissanti garuṁ karissanti mānessanti pūjessanti, tesañca sotabbaṁ maññissanti; vuddhiyeva, ānanda, vajjīnaṁ pāṭikaṅkhā, no parihāni.


pli: Kinti te, ānanda, sutaṁ: ‘vajjī yā tā kulitthiyo kulakumāriyo tā na okassa pasayha vāsentī’”ti?


pli: “Sutaṁ metaṁ, bhante: ‘vajjī yā tā kulitthiyo kulakumāriyo tā na okassa pasayha vāsentī’”ti.


pli: “Yāvakīvañca, ānanda, vajjī yā tā kulitthiyo kulakumāriyo tā na okassa pasayha vāsessanti; vuddhiyeva, ānanda, vajjīnaṁ pāṭikaṅkhā, no parihāni.


pli: Kinti te, ānanda, sutaṁ: ‘vajjī yāni tāni vajjīnaṁ vajjicetiyāni abbhantarāni ceva bāhirāni ca tāni sakkaronti garuṁ karonti mānenti pūjenti, tesañca dinnapubbaṁ katapubbaṁ dhammikaṁ baliṁ no parihāpentī’”ti?


pli: “Sutaṁ metaṁ, bhante: ‘vajjī yāni tāni vajjīnaṁ vajjicetiyāni abbhantarāni ceva bāhirāni ca tāni sakkaronti garuṁ karonti mānenti pūjenti, tesañca dinnapubbaṁ katapubbaṁ dhammikaṁ baliṁ no parihāpentī’”ti.


pli: “Yāvakīvañca, ānanda, vajjī yāni tāni vajjīnaṁ vajjicetiyāni abbhantarāni ceva bāhirāni ca tāni sakkarissanti garuṁ karissanti mānessanti pūjessanti, tesañca dinnapubbaṁ katapubbaṁ dhammikaṁ baliṁ no parihāpessanti; vuddhiyeva, ānanda, vajjīnaṁ pāṭikaṅkhā, no parihāni.


pli: Kinti te, ānanda, sutaṁ: ‘vajjīnaṁ arahantesu dhammikā rakkhāvaraṇagutti susaṁvihitā—kinti anāgatā ca arahanto vijitaṁ āgaccheyyuṁ, āgatā ca arahanto vijite phāsuṁ vihareyyun’”ti?


pli: “Sutaṁ metaṁ, bhante: ‘vajjīnaṁ arahantesu dhammikā rakkhāvaraṇagutti susaṁvihitā bhavissati—kinti anāgatā ca arahanto vijitaṁ āgaccheyyuṁ, āgatā ca arahanto vijite phāsuṁ vihareyyun’”ti.


pli: “Yāvakīvañca, ānanda, vajjīnaṁ arahantesu dhammikā rakkhāvaraṇagutti susaṁvihitā bhavissati: ‘kinti anāgatā ca arahanto vijitaṁ āgaccheyyuṁ, āgatā ca arahanto vijite phāsuṁ vihareyyun’ti; vuddhiyeva, ānanda, vajjīnaṁ pāṭikaṅkhā, no parihānī”ti.


pli: Atha kho bhagavā vassakāraṁ brāhmaṇaṁ māgadhamahāmattaṁ āmantesi:


pli: “ekamidāhaṁ, brāhmaṇa, samayaṁ vesāliyaṁ viharāmi sārandade cetiye.


pli: Tatrāhaṁ, brāhmaṇa, vajjīnaṁ ime satta aparihāniye dhamme desesiṁ.


pli: Yāvakīvañca, brāhmaṇa, ime satta aparihāniyā dhammā vajjīsu ṭhassanti, imesu ca sattasu aparihāniyesu dhammesu vajjī sandississanti; vuddhiyeva, brāhmaṇa, vajjīnaṁ pāṭikaṅkhā, no parihānī”ti.


pli: “Ekamekenapi, bho gotama, aparihāniyena dhammena samannāgatānaṁ vajjīnaṁ vuddhiyeva pāṭikaṅkhā, no parihāni;


pli: ko pana vādo sattahi aparihāniyehi dhammehi.


pli: Akaraṇīyā ca, bho gotama, vajjī raññā māgadhena ajātasattunā vedehiputtena yadidaṁ yuddhassa, aññatra upalāpanāya, aññatra mithubhedā.


pli: Handa ca dāni mayaṁ, bho gotama, gacchāma, bahukiccā mayaṁ bahukaraṇīyā”ti.


pli: “Yassadāni tvaṁ, brāhmaṇa, kālaṁ maññasī”ti.


pli: Atha kho vassakāro brāhmaṇo māgadhamahāmatto bhagavato bhāsitaṁ abhinanditvā anumoditvā uṭṭhāyāsanā pakkāmīti.


pli: Dutiyaṁ.


title_pli: Aṅguttara Nikāya 7.23 3. Vajjisattakavagga

pli: Aṅguttara Nikāya 7.23


pli: 3. Vajjisattakavagga


pli: Paṭhamasattakasutta


pli: Evaṁ me sutaṁ—


pli: ekaṁ samayaṁ bhagavā rājagahe viharati gijjhakūṭe pabbate.


pli: Tatra kho bhagavā bhikkhū āmantesi:


pli: “satta vo, bhikkhave, aparihāniye dhamme desessāmi.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katame ca, bhikkhave, satta aparihāniyā dhammā?


pli: Yāvakīvañca, bhikkhave, bhikkhū abhiṇhaṁ sannipātā bhavissanti sannipātabahulā; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, bhikkhū samaggā sannipatissanti, samaggā vuṭṭhahissanti, samaggā saṅghakaraṇīyāni karissanti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, bhikkhū apaññattaṁ na paññāpessanti, paññattaṁ na samucchindissanti, yathāpaññattesu sikkhāpadesu samādāya vattissanti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, bhikkhū ye te bhikkhū therā rattaññū cirapabbajitā saṅghapitaro saṅghapariṇāyakā te sakkarissanti garuṁ karissanti mānessanti pūjessanti, tesañca sotabbaṁ maññissanti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, bhikkhū uppannāya taṇhāya ponobhavikāya na vasaṁ gacchissanti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, bhikkhū āraññakesu senāsanesu sāpekkhā bhavissanti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, bhikkhū paccattaññeva satiṁ upaṭṭhāpessanti: ‘kinti anāgatā ca pesalā sabrahmacārī āgaccheyyuṁ, āgatā ca pesalā sabrahmacārī phāsuṁ vihareyyun’ti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, ime satta aparihāniyā dhammā bhikkhūsu ṭhassanti, imesu ca sattasu aparihāniyesu dhammesu bhikkhū sandississanti; vuddhiyeva, bhikkhave, bhikkhūnaṁ pāṭikaṅkhā, no parihānī”ti.


pli: Tatiyaṁ.


title_pli: Aṅguttara Nikāya 7.24 3. Vajjisattakavagga

pli: Aṅguttara Nikāya 7.24


pli: 3. Vajjisattakavagga


pli: Dutiyasattakasutta


pli: “Satta vo, bhikkhave, aparihāniye dhamme desessāmi.


pli: Taṁ suṇātha, sādhukaṁ manasi karotha …pe…


pli: katame ca, bhikkhave, satta aparihāniyā dhammā?


pli: Yāvakīvañca, bhikkhave, bhikkhū na kammārāmā bhavissanti, na kammaratā, na kammārāmataṁ anuyuttā; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, bhikkhū na bhassārāmā bhavissanti …pe…


pli: na niddārāmā bhavissanti …


pli: na saṅgaṇikārāmā bhavissanti …


pli: na pāpicchā bhavissanti na pāpikānaṁ icchānaṁ vasaṁ gatā …


pli: na pāpamittā bhavissanti na pāpasahāyā na pāpasampavaṅkā …


pli: na oramattakena visesādhigamena antarāvosānaṁ āpajjissanti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Catutthaṁ.


title_pli: Aṅguttara Nikāya 7.25 3. Vajjisattakavagga

pli: Aṅguttara Nikāya 7.25


pli: Tatiyasattakasutta


pli: Yāvakīvañca, bhikkhave, bhikkhū saddhā bhavissanti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, bhikkhū hirimanto bhavissanti …pe…


pli: ottappino bhavissanti …


pli: bahussutā bhavissanti …


pli: āraddhavīriyā bhavissanti …


pli: satimanto bhavissanti …


pli: paññavanto bhavissanti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, ime satta aparihāniyā dhammā bhikkhūsu ṭhassanti, imesu ca sattasu aparihāniyesu dhammesu bhikkhū sandississanti; vuddhiyeva, bhikkhave, bhikkhūnaṁ pāṭikaṅkhā, no parihānī”ti.


pli: Pañcamaṁ.


title_pli: Aṅguttara Nikāya 7.26 3. Vajjisattakavagga

pli: Aṅguttara Nikāya 7.26


pli: 3. Vajjisattakavagga


pli: Bojjhaṅgasutta


pli: “Satta vo, bhikkhave, aparihāniye dhamme desessāmi.


pli: Taṁ suṇātha, sādhukaṁ manasi karotha …pe…


pli: katame ca, bhikkhave, satta aparihāniyā dhammā?


pli: Yāvakīvañca, bhikkhave, bhikkhū satisambojjhaṅgaṁ bhāvessanti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, bhikkhū dhammavicayasambojjhaṅgaṁ bhāvessanti …pe…


pli: vīriyasambojjhaṅgaṁ bhāvessanti …


pli: pītisambojjhaṅgaṁ bhāvessanti …


pli: passaddhisambojjhaṅgaṁ bhāvessanti …


pli: samādhisambojjhaṅgaṁ bhāvessanti …


pli: upekkhāsambojjhaṅgaṁ bhāvessanti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Chaṭṭhaṁ.


title_pli: Aṅguttara Nikāya 7.27 3. Vajjisattakavagga

pli: Aṅguttara Nikāya 7.27


pli: Saññāsutta


pli: Taṁ suṇātha, sādhukaṁ manasi karotha …pe….


pli: Katame ca, bhikkhave, satta aparihāniyā dhammā?


pli: Yāvakīvañca, bhikkhave, bhikkhū aniccasaññaṁ bhāvessanti; vuddhiyeva, bhikkhave, bhikkhūnaṁ pāṭikaṅkhā, no parihāni.


pli: Yāvakīvañca, bhikkhave, bhikkhū anattasaññaṁ bhāvessanti …pe…


pli: asubhasaññaṁ bhāvessanti …


pli: ādīnavasaññaṁ bhāvessanti …


pli: pahānasaññaṁ bhāvessanti …


pli: virāgasaññaṁ bhāvessanti …


pli: nirodhasaññaṁ bhāvessanti;


pli: vuddhiyeva, bhikkhave, bhikkhūnaṁ pāṭikaṅkhā, no parihāni. Yāvakīvañca, bhikkhave, ime satta aparihāniyā dhammā bhikkhūsu ṭhassanti, imesu ca sattasu aparihāniyesu dhammesu, bhikkhū sandississanti; vuddhiyeva, bhikkhave, bhikkhūnaṁ pāṭikaṅkhā, no parihānī”ti.


pli: Sattamaṁ.


title_pli: Aṅguttara Nikāya 7.28 3. Vajjisattakavagga

pli: Aṅguttara Nikāya 7.28


pli: 3. Vajjisattakavagga


pli: Paṭhamaparihānisutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tatra kho bhagavā bhikkhū āmantesi:


pli: “sattime, bhikkhave, dhammā sekhassa bhikkhuno parihānāya saṁvattanti.


pli: Katame satta?


pli: Kammārāmatā, bhassārāmatā, niddārāmatā, saṅgaṇikārāmatā, indriyesu aguttadvāratā, bhojane amattaññutā, santi kho pana saṅghe saṅghakaraṇīyāni; tatra sekho bhikkhu iti paṭisañcikkhati:


pli: ‘santi kho pana saṅghe therā rattaññū cirapabbajitā bhāravāhino, te tena paññāyissantī’ti attanā tesu yogaṁ āpajjati.


pli: Ime kho, bhikkhave, satta dhammā sekhassa bhikkhuno parihānāya saṁvattanti.


pli: Sattime, bhikkhave, dhammā sekhassa bhikkhuno aparihānāya saṁvattanti.


pli: Na kammārāmatā, na bhassārāmatā, na niddārāmatā, na saṅgaṇikārāmatā, indriyesu guttadvāratā, bhojane mattaññutā, santi kho pana saṅghe saṅghakaraṇīyāni; tatra sekho bhikkhu iti paṭisañcikkhati:


pli: ‘santi kho pana saṅghe therā rattaññū cirapabbajitā bhāravāhino, te tena paññāyissantī’ti attanā na tesu yogaṁ āpajjati.


pli: Ime kho, bhikkhave, satta dhammā sekhassa bhikkhuno aparihānāya saṁvattantī”ti.


pli: Aṭṭhamaṁ.


title_pli: Aṅguttara Nikāya 7.29 3. Vajjisattakavagga

pli: Aṅguttara Nikāya 7.29


pli: Dutiyaparihānisutta


pli: “Sattime, bhikkhave, dhammā upāsakassa parihānāya saṁvattanti.


pli: Bhikkhudassanaṁ hāpeti,


pli: saddhammassavanaṁ pamajjati,


pli: adhisīle na sikkhati,


pli: appasādabahulo hoti,


pli: bhikkhūsu theresu ceva navesu ca majjhimesu ca upārambhacitto dhammaṁ suṇāti randhagavesī,


pli: ito bahiddhā dakkhiṇeyyaṁ gavesati,


pli: tattha ca pubbakāraṁ karoti.


pli: Ime kho, bhikkhave, satta dhammā upāsakassa parihānāya saṁvattanti.


pli: Sattime, bhikkhave, dhammā upāsakassa aparihānāya saṁvattanti.


pli: Katame satta?


pli: Bhikkhudassanaṁ na hāpeti,


pli: saddhammassavanaṁ nappamajjati,


pli: adhisīle sikkhati,


pli: pasādabahulo hoti,


pli: bhikkhūsu theresu ceva navesu ca majjhimesu ca anupārambhacitto dhammaṁ suṇāti na randhagavesī,


pli: na ito bahiddhā dakkhiṇeyyaṁ gavesati,


pli: idha ca pubbakāraṁ karoti.


pli: Ime kho, bhikkhave, satta dhammā upāsakassa aparihānāya saṁvattantī”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Dassanaṁ bhāvitattānaṁ,


pli: Yo hāpeti upāsako;


pli: Savanañca ariyadhammānaṁ,


pli: Adhisīle na sikkhati.


pli: Appasādo ca bhikkhūsu,


pli: bhiyyo bhiyyo pavaḍḍhati;


pli: Upārambhakacitto ca,


pli: saddhammaṁ sotumicchati.


pli: Ito ca bahiddhā aññaṁ,


pli: dakkhiṇeyyaṁ gavesati;


pli: Tattheva ca pubbakāraṁ,


pli: yo karoti upāsako.


pli: Ete kho parihāniye,


pli: satta dhamme sudesite;


pli: Upāsako sevamāno,


pli: saddhammā parihāyati.


pli: Dassanaṁ bhāvitattānaṁ,


pli: Yo na hāpeti upāsako;


pli: Adhisīle ca sikkhati.


pli: Pasādo cassa bhikkhūsu,


pli: Anupārambhacitto ca,


pli: Na ito bahiddhā aññaṁ,


pli: Idheva ca pubbakāraṁ,


pli: Ete kho aparihāniye,


pli: Satta dhamme sudesite;


pli: Saddhammā na parihāyatī”ti.


pli: Navamaṁ.


title_pli: Aṅguttara Nikāya 7.3 1. Dhanavagga

pli: Aṅguttara Nikāya 7.3


pli: 1. Dhanavagga


pli: Saṅkhittabalasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme …pe…


pli: sattimāni, bhikkhave, balāni.


pli: Katamāni satta?


pli: Saddhābalaṁ, vīriyabalaṁ, hirībalaṁ, ottappabalaṁ, satibalaṁ, samādhibalaṁ, paññābalaṁ.


pli: Imāni kho, bhikkhave, satta balānīti.


pli: Saddhābalaṁ vīriyañca,


pli: hirī ottappiyaṁ balaṁ;


pli: Satibalaṁ samādhi ca,


pli: paññā ve sattamaṁ balaṁ;


pli: Etehi balavā bhikkhu,


pli: sukhaṁ jīvati paṇḍito.


pli: Yoniso vicine dhammaṁ,


pli: paññāyatthaṁ vipassati;


pli: Pajjotasseva nibbānaṁ,


pli: vimokkho hoti cetaso”ti.


pli: Tatiyaṁ.


title_pli: Aṅguttara Nikāya 7.30 3. Vajjisattakavagga

pli: Aṅguttara Nikāya 7.30


pli: 3. Vajjisattakavagga


pli: Vipattisutta


pli: Sattimā, bhikkhave, upāsakassa vipattiyo …pe…


pli: sattimā, bhikkhave, upāsakassa sampadā …pe….


pli: Dasamaṁ.


title_pli: Aṅguttara Nikāya 7.31 3. Vajjisattakavagga

pli: Aṅguttara Nikāya 7.31


pli: Parābhavasutta


pli: “Sattime, bhikkhave, upāsakassa parābhavā …pe…


pli: sattime, bhikkhave, upāsakassa sambhavā.


pli: Katame satta?


pli: Bhikkhudassanaṁ na hāpeti,


pli: saddhammassavanaṁ nappamajjati,


pli: adhisīle sikkhati,


pli: pasādabahulo hoti,


pli: bhikkhūsu theresu ceva navesu ca majjhimesu ca anupārambhacitto dhammaṁ suṇāti na randhagavesī,


pli: na ito bahiddhā dakkhiṇeyyaṁ gavesati,


pli: idha ca pubbakāraṁ karoti.


pli: Ime kho, bhikkhave, satta upāsakassa sambhavāti.


pli: Dassanaṁ bhāvitattānaṁ,


pli: Yo hāpeti upāsako;


pli: Savanañca ariyadhammānaṁ,


pli: Adhisīle na sikkhati.


pli: Appasādo ca bhikkhūsu,


pli: bhiyyo bhiyyo pavaḍḍhati;


pli: Upārambhakacitto ca,


pli: saddhammaṁ sotumicchati.


pli: Ito ca bahiddhā aññaṁ,


pli: dakkhiṇeyyaṁ gavesati;


pli: Tattheva ca pubbakāraṁ,


pli: yo karoti upāsako.


pli: Ete kho parihāniye,


pli: satta dhamme sudesite;


pli: Upāsako sevamāno,


pli: saddhammā parihāyati.


pli: Yo na hāpeti upāsako;


pli: Adhisīle ca sikkhati.


pli: Pasādo cassa bhikkhūsu,


pli: Anupārambhacitto ca,


pli: Na ito bahiddhā aññaṁ,


pli: Idheva ca pubbakāraṁ,


pli: Ete kho aparihāniye,


pli: Satta dhamme sudesite;


pli: Saddhammā na parihāyatī”ti.


pli: Ekādasamaṁ.


pli: Vajjisattakavaggo tatiyo.


pli: Tassuddānaṁ


pli: Sāranda vassakāro ca,


pli: tisattakāni bhikkhukā;


pli: Bodhisaññā dve ca hāni,


pli: vipatti ca parābhavoti.


title_pli: Aṅguttara Nikāya 7.32 4. Devatāvagga

pli: Aṅguttara Nikāya 7.32


pli: 4. Devatāvagga


pli: Appamādagāravasutta


pli: Atha kho aññatarā devatā abhikkantāya rattiyā abhikkantavaṇṇā kevalakappaṁ jetavanaṁ obhāsetvā yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ aṭṭhāsi. Ekamantaṁ ṭhitā kho sā devatā bhagavantaṁ etadavoca:


pli: “Sattime, bhante, dhammā bhikkhuno aparihānāya saṁvattanti.


pli: Katame satta?


pli: Satthugāravatā, dhammagāravatā, saṅghagāravatā, sikkhāgāravatā, samādhigāravatā, appamādagāravatā, paṭisanthāragāravatā.


pli: Ime kho, bhante, satta dhammā bhikkhuno aparihānāya saṁvattantī”ti.


pli: Idamavoca sā devatā.


pli: Samanuñño satthā ahosi.


pli: Atha kho sā devatā “samanuñño me satthā”ti bhagavantaṁ abhivādetvā padakkhiṇaṁ katvā tatthevantaradhāyi.


pli: Atha kho bhagavā tassā rattiyā accayena bhikkhū āmantesi:


pli: “imaṁ, bhikkhave, rattiṁ aññatarā devatā abhikkantāya rattiyā abhikkantavaṇṇā kevalakappaṁ jetavanaṁ obhāsetvā yenāhaṁ tenupasaṅkami; upasaṅkamitvā maṁ abhivādetvā ekamantaṁ aṭṭhāsi. Ekamantaṁ ṭhitā kho, bhikkhave, sā devatā maṁ etadavoca:


pli: ‘sattime, bhante, dhammā bhikkhuno aparihānāya saṁvattanti.


pli: Satthugāravatā, dhammagāravatā, saṅghagāravatā, sikkhāgāravatā, samādhigāravatā, appamādagāravatā, paṭisanthāragāravatā—


pli: ime kho, bhante, satta dhammā bhikkhuno aparihānāya saṁvattantī’ti.


pli: Idamavoca, bhikkhave, sā devatā.


pli: Idaṁ vatvā maṁ abhivādetvā padakkhiṇaṁ katvā tatthevantaradhāyīti.


pli: Satthugaru dhammagaru,


pli: saṅghe ca tibbagāravo;


pli: Samādhigaru ātāpī,


pli: sikkhāya tibbagāravo.


pli: Appamādagaru bhikkhu,


pli: paṭisanthāragāravo;


pli: Abhabbo parihānāya,


pli: nibbānasseva santike”ti.


pli: Paṭhamaṁ.


title_pli: Aṅguttara Nikāya 7.33 4. Devatāvagga

pli: Aṅguttara Nikāya 7.33


pli: 4. Devatāvagga


pli: Hirigāravasutta


pli: “Imaṁ, bhikkhave, rattiṁ aññatarā devatā abhikkantāya rattiyā abhikkantavaṇṇā kevalakappaṁ jetavanaṁ obhāsetvā yenāhaṁ tenupasaṅkami; upasaṅkamitvā maṁ abhivādetvā ekamantaṁ aṭṭhāsi. Ekamantaṁ ṭhitā kho, bhikkhave, sā devatā maṁ etadavoca:


pli: ‘sattime, bhante, dhammā bhikkhuno aparihānāya saṁvattanti.


pli: Katame satta?


pli: Satthugāravatā, dhammagāravatā, saṅghagāravatā, sikkhāgāravatā, samādhigāravatā, hirigāravatā, ottappagāravatā.


pli: Ime kho, bhante, satta dhammā bhikkhuno aparihānāya saṁvattantī’ti.


pli: Idamavoca, bhikkhave, sā devatā.


pli: Idaṁ vatvā maṁ abhivādetvā padakkhiṇaṁ katvā tatthevantaradhāyīti.


pli: Satthugaru dhammagaru,


pli: saṅghe ca tibbagāravo;


pli: Samādhigaru ātāpī,


pli: sikkhāya tibbagāravo.


pli: Hiriottappasampanno,


pli: sappatisso sagāravo;


pli: Abhabbo parihānāya,


pli: nibbānasseva santike”ti.


pli: Dutiyaṁ.


title_pli: Aṅguttara Nikāya 7.34 4. Devatāvagga

pli: Aṅguttara Nikāya 7.34


pli: 4. Devatāvagga


pli: Paṭhamasovacassatāsutta


pli: “Imaṁ, bhikkhave, rattiṁ aññatarā devatā …pe… maṁ etadavoca:


pli: ‘sattime, bhante, dhammā bhikkhuno aparihānāya saṁvattanti.


pli: Katame satta?


pli: Satthugāravatā, dhammagāravatā, saṅghagāravatā, sikkhāgāravatā, samādhigāravatā, sovacassatā, kalyāṇamittatā.


pli: Ime kho, bhante, satta dhammā bhikkhuno aparihānāya saṁvattantī’ti.


pli: Idamavoca, bhikkhave, sā devatā.


pli: Idaṁ vatvā maṁ abhivādetvā padakkhiṇaṁ katvā tatthevantaradhāyīti.


pli: Satthugaru dhammagaru,


pli: saṅghe ca tibbagāravo;


pli: Samādhigaru ātāpī,


pli: sikkhāya tibbagāravo.


pli: Kalyāṇamitto suvaco,


pli: sappatisso sagāravo;


pli: Abhabbo parihānāya,


pli: nibbānasseva santike”ti.


pli: Tatiyaṁ.


title_pli: Aṅguttara Nikāya 7.35 4. Devatāvagga

pli: Aṅguttara Nikāya 7.35


pli: 4. Devatāvagga


pli: Dutiyasovacassatāsutta


pli: “Imaṁ, bhikkhave, rattiṁ aññatarā devatā abhikkantāya rattiyā abhikkantavaṇṇā …pe…


pli: ‘sattime, bhante, dhammā bhikkhuno aparihānāya saṁvattanti.


pli: Katame satta?


pli: Satthugāravatā, dhammagāravatā, saṅghagāravatā, sikkhāgāravatā, samādhigāravatā, sovacassatā, kalyāṇamittatā.


pli: Ime kho, bhante, satta dhammā bhikkhuno aparihānāya saṁvattantī’ti.


pli: Idamavoca, bhikkhave, sā devatā.


pli: Idaṁ vatvā maṁ abhivādetvā padakkhiṇaṁ katvā tatthevantaradhāyī”ti.


pli: Evaṁ vutte, āyasmā sāriputto bhagavantaṁ etadavoca:


pli: “imassa kho ahaṁ, bhante, bhagavatā saṅkhittena bhāsitassa evaṁ vitthārena atthaṁ ājānāmi.


pli: Idha, bhante, bhikkhu attanā ca satthugāravo hoti, satthugāravatāya ca vaṇṇavādī.


pli: Ye caññe bhikkhū na satthugāravā te ca satthugāravatāya samādapeti.


pli: Ye caññe bhikkhū satthugāravā tesañca vaṇṇaṁ bhaṇati bhūtaṁ tacchaṁ kālena.


pli: Attanā ca dhammagāravo hoti …pe…


pli: saṅghagāravo hoti …


pli: sikkhāgāravo hoti …


pli: samādhigāravo hoti …


pli: suvaco hoti …


pli: kalyāṇamitto hoti, kalyāṇamittatāya ca vaṇṇavādī.


pli: Ye caññe bhikkhū na kalyāṇamittā te ca kalyāṇamittatāya samādapeti.


pli: Ye caññe bhikkhū kalyāṇamittā tesañca vaṇṇaṁ bhaṇati bhūtaṁ tacchaṁ kālenāti.


pli: Imassa kho ahaṁ, bhante, bhagavatā saṅkhittena bhāsitassa evaṁ vitthārena atthaṁ ājānāmī”ti.


pli: “Sādhu sādhu, sāriputta.


pli: Sādhu kho tvaṁ, sāriputta, imassa mayā saṅkhittena bhāsitassa evaṁ vitthārena atthaṁ ājānāsi.


pli: Idha, sāriputta, bhikkhu attanā ca satthugāravo hoti, satthugāravatāya ca vaṇṇavādī.


pli: Imassa kho, sāriputta, mayā saṅkhittena bhāsitassa evaṁ vitthārena attho daṭṭhabbo”ti.


pli: Catutthaṁ.


title_pli: Aṅguttara Nikāya 7.36 4. Devatāvagga

pli: Aṅguttara Nikāya 7.36


pli: 4. Devatāvagga


pli: Paṭhamamittasutta


pli: “Sattahi, bhikkhave, aṅgehi samannāgato mitto sevitabbo.


pli: Katamehi sattahi?


pli: Duddadaṁ dadāti, dukkaraṁ karoti, dukkhamaṁ khamati, guyhamassa āvi karoti, guyhamassa pariguhati, āpadāsu na jahati, khīṇena nātimaññati.


pli: Imehi kho, bhikkhave, sattahi aṅgehi samannāgato mitto sevitabboti.


pli: Duddadaṁ dadāti mitto,


pli: dukkarañcāpi kubbati;


pli: Athopissa duruttāni,


pli: khamati dukkhamāni ca.


pli: Guyhañca tassa akkhāti,


pli: guyhassa parigūhati;


pli: Āpadāsu na jahāti,


pli: khīṇena nātimaññati.


pli: Yamhi etāni ṭhānāni,


pli: saṁvijjantīdha puggale;


pli: So mitto mittakāmena,


pli: bhajitabbo tathāvidho”ti.


pli: Pañcamaṁ.


title_pli: Aṅguttara Nikāya 7.37 4. Devatāvagga

pli: Aṅguttara Nikāya 7.37


pli: 4. Devatāvagga


pli: Dutiyamittasutta


pli: “Sattahi, bhikkhave, dhammehi samannāgato bhikkhu mitto sevitabbo bhajitabbo payirupāsitabbo api panujjamānenapi.


pli: Katamehi sattahi?


pli: Piyo ca hoti manāpo ca garu ca bhāvanīyo ca vattā ca vacanakkhamo ca gambhīrañca kathaṁ kattā hoti, no ca aṭṭhāne niyojeti.


pli: Imehi kho, bhikkhave, sattahi dhammehi samannāgato bhikkhu mitto sevitabbo bhajitabbo payirupāsitabbo api panujjamānenapīti.


pli: Piyo garu bhāvanīyo,


pli: vattā ca vacanakkhamo;


pli: Gambhīrañca kathaṁ kattā,


pli: no caṭṭhāne niyojako.


pli: atthakāmānukampato;


pli: Api nāsiyamānena,


pli: Chaṭṭhaṁ.


title_pli: Aṅguttara Nikāya 7.38 4. Devatāvagga

pli: Aṅguttara Nikāya 7.38


pli: Paṭhamapaṭisambhidāsutta


pli: “Sattahi, bhikkhave, dhammehi samannāgato bhikkhu nacirasseva catasso paṭisambhidā sayaṁ abhiññā sacchikatvā upasampajja vihareyya.


pli: Idha, bhikkhave, bhikkhu ‘idaṁ me cetaso līnattan’ti yathābhūtaṁ pajānāti;


pli: ajjhattaṁ saṅkhittaṁ vā cittaṁ ‘ajjhattaṁ me saṅkhittaṁ cittan’ti yathābhūtaṁ pajānāti;


pli: bahiddhā vikkhittaṁ vā cittaṁ ‘bahiddhā me vikkhittaṁ cittan’ti yathābhūtaṁ pajānāti;


pli: tassa viditā vedanā uppajjanti, viditā upaṭṭhahanti, viditā abbhatthaṁ gacchanti;


pli: viditā saññā uppajjanti, viditā upaṭṭhahanti, viditā abbhatthaṁ gacchanti;


pli: viditā vitakkā uppajjanti, viditā upaṭṭhahanti, viditā abbhatthaṁ gacchanti;


pli: sappāyāsappāyesu kho panassa dhammesu hīnappaṇītesu kaṇhasukkasappaṭibhāgesu nimittaṁ suggahitaṁ hoti sumanasikataṁ sūpadhāritaṁ suppaṭividdhaṁ paññāya.


pli: Imehi kho, bhikkhave, sattahi dhammehi samannāgato bhikkhu nacirasseva catasso paṭisambhidā sayaṁ abhiññā sacchikatvā upasampajja vihareyyā”ti.


pli: Sattamaṁ.


title_pli: Aṅguttara Nikāya 7.39 4. Devatāvagga

pli: Aṅguttara Nikāya 7.39


pli: 4. Devatāvagga


pli: Dutiyapaṭisambhidāsutta


pli: “Sattahi, bhikkhave, dhammehi samannāgato sāriputto catasso paṭisambhidā sayaṁ abhiññā sacchikatvā upasampajja viharati.


pli: Katamehi sattahi?


pli: Idha, bhikkhave, sāriputto ‘idaṁ me cetaso līnattan’ti yathābhūtaṁ pajānāti;


pli: viditā saññā …pe…


pli: vitakkā uppajjanti, viditā upaṭṭhahanti, viditā abbhatthaṁ gacchanti;


pli: sappāyāsappāyesu kho panassa dhammesu hīnappaṇītesu kaṇhasukkasappaṭibhāgesu nimittaṁ suggahitaṁ sumanasikataṁ sūpadhāritaṁ suppaṭividdhaṁ paññāya.


pli: Imehi kho, bhikkhave, sattahi dhammehi samannāgato sāriputto catasso paṭisambhidā sayaṁ abhiññā sacchikatvā upasampajja viharatī”ti.


pli: Aṭṭhamaṁ.


title_pli: Aṅguttara Nikāya 7.4 1. Dhanavagga

pli: Aṅguttara Nikāya 7.4


pli: 1. Dhanavagga


pli: Vitthatabalasutta


pli: “Sattimāni, bhikkhave, balāni.


pli: Katamāni satta?


pli: Saddhābalaṁ, vīriyabalaṁ, hirībalaṁ, ottappabalaṁ, satibalaṁ, samādhibalaṁ, paññābalaṁ.


pli: Katamañca, bhikkhave, saddhābalaṁ?


pli: Idha, bhikkhave, ariyasāvako saddho hoti, saddahati tathāgatassa bodhiṁ:


pli: ‘itipi so bhagavā arahaṁ sammāsambuddho …pe… satthā devamanussānaṁ buddho bhagavā’ti.


pli: Idaṁ vuccati, bhikkhave, saddhābalaṁ.


pli: Katamañca, bhikkhave, vīriyabalaṁ?


pli: Idha, bhikkhave, ariyasāvako āraddhavīriyo viharati akusalānaṁ dhammānaṁ pahānāya, kusalānaṁ dhammānaṁ upasampadāya, thāmavā daḷhaparakkamo anikkhittadhuro kusalesu dhammesu.


pli: Idaṁ vuccati, bhikkhave, vīriyabalaṁ.


pli: Katamañca, bhikkhave, hirībalaṁ?


pli: Idha, bhikkhave, ariyasāvako hirīmā hoti, hirīyati kāyaduccaritena vacīduccaritena manoduccaritena, hirīyati pāpakānaṁ akusalānaṁ dhammānaṁ samāpattiyā.


pli: Idaṁ vuccati, bhikkhave, hirībalaṁ.


pli: Katamañca, bhikkhave, ottappabalaṁ?


pli: Idha, bhikkhave, ariyasāvako ottappī hoti, ottappati kāyaduccaritena vacīduccaritena manoduccaritena, ottappati pāpakānaṁ akusalānaṁ dhammānaṁ samāpattiyā.


pli: Idaṁ vuccati, bhikkhave, ottappabalaṁ.


pli: Katamañca, bhikkhave, satibalaṁ?


pli: Idha, bhikkhave, ariyasāvako satimā hoti paramena satinepakkena samannāgato cirakatampi cirabhāsitampi saritā anussaritā.


pli: Idaṁ vuccati, bhikkhave, satibalaṁ.


pli: Katamañca, bhikkhave, samādhibalaṁ?


pli: Idha, bhikkhave, ariyasāvako vivicceva kāmehi


pli: …pe…


pli: catutthaṁ jhānaṁ upasampajja viharati.


pli: Idaṁ vuccati, bhikkhave, samādhibalaṁ.


pli: Katamañca, bhikkhave, paññābalaṁ?


pli: Idha, bhikkhave, ariyasāvako paññavā hoti udayatthagāminiyā paññāya samannāgato ariyāya nibbedhikāya sammā dukkhakkhayagāminiyā.


pli: Idaṁ vuccati, bhikkhave, paññābalaṁ.


pli: Imāni kho, bhikkhave, satta balānīti.


pli: Saddhābalaṁ vīriyañca,


pli: hirī ottappiyaṁ balaṁ;


pli: Satibalaṁ samādhi ca,


pli: paññā ve sattamaṁ balaṁ;


pli: Etehi balavā bhikkhu,


pli: sukhaṁ jīvati paṇḍito.


pli: Yoniso vicine dhammaṁ,


pli: paññāyatthaṁ vipassati;


pli: Pajjotasseva nibbānaṁ,


pli: vimokkho hoti cetaso”ti.


pli: Catutthaṁ.


title_pli: Aṅguttara Nikāya 7.40 4. Devatāvagga

pli: Aṅguttara Nikāya 7.40


pli: 4. Devatāvagga


pli: Paṭhamavasasutta


pli: “Sattahi, bhikkhave, dhammehi samannāgato bhikkhu cittaṁ vase vatteti, no ca bhikkhu cittassa vasena vattati.


pli: Katamehi sattahi?


pli: Idha, bhikkhave, bhikkhu samādhikusalo hoti, samādhissa samāpattikusalo hoti, samādhissa ṭhitikusalo hoti, samādhissa vuṭṭhānakusalo hoti, samādhissa kalyāṇakusalo hoti, samādhissa gocarakusalo hoti, samādhissa abhinīhārakusalo hoti.


pli: Imehi kho, bhikkhave, sattahi dhammehi samannāgato bhikkhu cittaṁ vase vatteti, no ca bhikkhu cittassa vasena vattatī”ti.


pli: Navamaṁ.


title_pli: Aṅguttara Nikāya 7.41 4. Devatāvagga

pli: Aṅguttara Nikāya 7.41


pli: Dutiyavasasutta


pli: “Sattahi, bhikkhave, dhammehi samannāgato sāriputto cittaṁ vase vatteti, no ca sāriputto cittassa vasena vattati.


pli: Idha, bhikkhave, sāriputto samādhikusalo hoti, samādhissa samāpattikusalo, samādhissa ṭhitikusalo, samādhissa vuṭṭhānakusalo, samādhissa kalyāṇakusalo, samādhissa gocarakusalo, samādhissa abhinīhārakusalo hoti.


pli: Imehi kho, bhikkhave, sattahi dhammehi samannāgato sāriputto cittaṁ vase vatteti, no ca sāriputto cittassa vasena vattatī”ti.


pli: Dasamaṁ.


title_pli: Aṅguttara Nikāya 7.42 4. Devatāvagga

pli: Aṅguttara Nikāya 7.42


pli: Paṭhamaniddasasutta


pli: Atha kho āyasmā sāriputto pubbaṇhasamayaṁ nivāsetvā pattacīvaramādāya sāvatthiṁ piṇḍāya pāvisi.


pli: Atha kho āyasmato sāriputtassa etadahosi:


pli: “atippago kho tāva sāvatthiyaṁ piṇḍāya carituṁ.


pli: Yannūnāhaṁ yena aññatitthiyānaṁ paribbājakānaṁ ārāmo tenupasaṅkameyyan”ti.


pli: Atha kho āyasmā sāriputto yena aññatitthiyānaṁ paribbājakānaṁ ārāmo tenupasaṅkami; upasaṅkamitvā tehi aññatitthiyehi paribbājakehi saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi.


pli: Tena kho pana samayena tesaṁ aññatitthiyānaṁ paribbājakānaṁ sannisinnānaṁ sannipatitānaṁ ayamantarākathā udapādi:


pli: “yo hi koci, āvuso, dvādasavassāni paripuṇṇaṁ parisuddhaṁ brahmacariyaṁ carati, ‘niddaso bhikkhū’ti alaṁvacanāyā”ti.


pli: Atha kho āyasmā sāriputto tesaṁ aññatitthiyānaṁ paribbājakānaṁ bhāsitaṁ neva abhinandi nappaṭikkosi.


pli: Anabhinanditvā appaṭikkositvā uṭṭhāyāsanā pakkāmi:


pli: “bhagavato santike etassa bhāsitassa atthaṁ ājānissāmī”ti.


pli: Atha kho āyasmā sāriputto sāvatthiyaṁ piṇḍāya caritvā pacchābhattaṁ piṇḍapātapaṭikkanto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā sāriputto bhagavantaṁ etadavoca:


pli: “Idhāhaṁ, bhante, pubbaṇhasamayaṁ nivāsetvā pattacīvaramādāya sāvatthiṁ piṇḍāya pāvisiṁ.


pli: Tassa mayhaṁ, bhante, etadahosi:


pli: ‘atippago kho tāva sāvatthiyaṁ piṇḍāya carituṁ.


pli: Yannūnāhaṁ yena aññatitthiyānaṁ paribbājakānaṁ ārāmo tenupasaṅkameyyan’ti.


pli: Atha khvāhaṁ, bhante, yena aññatitthiyānaṁ paribbājakānaṁ ārāmo tenupasaṅkamiṁ; upasaṅkamitvā tehi aññatitthiyehi paribbājakehi saddhiṁ sammodiṁ.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁ.


pli: Tena kho pana, bhante, samayena tesaṁ aññatitthiyānaṁ paribbājakānaṁ sannisinnānaṁ sannipatitānaṁ ayamantarākathā udapādi:


pli: ‘yo hi koci, āvuso, dvādasavassāni paripuṇṇaṁ parisuddhaṁ brahmacariyaṁ carati, niddaso bhikkhūti alaṁvacanāyā’ti.


pli: Atha khvāhaṁ, bhante, tesaṁ aññatitthiyānaṁ paribbājakānaṁ bhāsitaṁ neva abhinandiṁ nappaṭikkosiṁ.


pli: Anabhinanditvā appaṭikkositvā uṭṭhāyāsanā pakkamiṁ:


pli: ‘bhagavato santike etassa atthaṁ ājānissāmī’ti.


pli: Sakkā nu kho, bhante, imasmiṁ dhammavinaye kevalaṁ vassagaṇanamattena niddaso bhikkhu paññāpetun”ti?


pli: “Na kho, sāriputta, sakkā imasmiṁ dhammavinaye kevalaṁ vassagaṇanamattena niddaso bhikkhu paññāpetuṁ.


pli: Satta kho imāni, sāriputta, niddasavatthūni mayā sayaṁ abhiññā sacchikatvā paveditāni.


pli: Katamāni satta?


pli: Idha, sāriputta, bhikkhu sikkhāsamādāne tibbacchando hoti āyatiñca sikkhāsamādāne avigatapemo, dhammanisantiyā tibbacchando hoti āyatiñca dhammanisantiyā avigatapemo, icchāvinaye tibbacchando hoti āyatiñca icchāvinaye avigatapemo, paṭisallāne tibbacchando hoti āyatiñca paṭisallāne avigatapemo, vīriyārambhe tibbacchando hoti āyatiñca vīriyārambhe avigatapemo, satinepakke tibbacchando hoti āyatiñca satinepakke avigatapemo, diṭṭhipaṭivedhe tibbacchando hoti āyatiñca diṭṭhipaṭivedhe avigatapemo.


pli: Imāni kho, sāriputta, satta niddasavatthūni mayā sayaṁ abhiññā sacchikatvā paveditāni.


pli: Imehi kho, sāriputta, sattahi niddasavatthūhi samannāgato bhikkhu dvādasa cepi vassāni paripuṇṇaṁ parisuddhaṁ brahmacariyaṁ carati, ‘niddaso bhikkhū’ti alaṁvacanāya;


pli: catubbīsati cepi vassāni paripuṇṇaṁ parisuddhaṁ brahmacariyaṁ carati, ‘niddaso bhikkhū’ti alaṁvacanāya;


pli: chattiṁsati cepi vassāni paripuṇṇaṁ parisuddhaṁ brahmacariyaṁ carati, ‘niddaso bhikkhū’ti alaṁvacanāya, aṭṭhacattārīsañcepi vassāni paripuṇṇaṁ parisuddhaṁ brahmacariyaṁ carati, ‘niddaso bhikkhū’ti alaṁvacanāyā”ti.


pli: Ekādasamaṁ.


title_pli: Aṅguttara Nikāya 7.43 4. Devatāvagga

pli: Aṅguttara Nikāya 7.43


pli: 4. Devatāvagga


pli: Dutiyaniddasasutta


pli: Evaṁ me sutaṁ—


pli: ekaṁ samayaṁ bhagavā kosambiyaṁ viharati ghositārāme.


pli: Atha kho āyasmā ānando pubbaṇhasamayaṁ nivāsetvā pattacīvaramādāya kosambiṁ piṇḍāya pāvisi.


pli: Atha kho āyasmato ānandassa etadahosi:


pli: “atippago kho tāva kosambiyaṁ piṇḍāya carituṁ.


pli: Yannūnāhaṁ yena aññatitthiyānaṁ paribbājakānaṁ ārāmo tenupasaṅkameyyan”ti.


pli: Atha kho āyasmā ānando yena aññatitthiyānaṁ paribbājakānaṁ ārāmo tenupasaṅkami; upasaṅkamitvā tehi aññatitthiyehi paribbājakehi saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi.


pli: Tena kho pana samayena tesaṁ aññatitthiyānaṁ paribbājakānaṁ sannisinnānaṁ sannipatitānaṁ ayamantarākathā udapādi:


pli: “yo hi koci, āvuso, dvādasavassāni paripuṇṇaṁ parisuddhaṁ brahmacariyaṁ carati, ‘niddaso bhikkhū’ti alaṁvacanāyā”ti.


pli: Atha kho āyasmā ānando tesaṁ aññatitthiyānaṁ paribbājakānaṁ bhāsitaṁ neva abhinandi nappaṭikkosi.


pli: Anabhinanditvā appaṭikkositvā uṭṭhāyāsanā pakkāmi:


pli: “bhagavato santike etassa bhāsitassa atthaṁ ājānissāmī”ti.


pli: Atha kho āyasmā ānando kosambiyaṁ piṇḍāya caritvā pacchābhattaṁ piṇḍapātapaṭikkanto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “Idhāhaṁ, bhante, pubbaṇhasamayaṁ nivāsetvā pattacīvaramādāya kosambiṁ piṇḍāya pāvisiṁ.


pli: Tassa mayhaṁ, bhante, etadahosi:


pli: ‘atippago kho tāva kosambiyaṁ piṇḍāya carituṁ.


pli: Yannūnāhaṁ yena aññatitthiyānaṁ paribbājakānaṁ ārāmo tenupasaṅkameyyan’ti …pe…


pli: tehi saddhiṁ sammodiṁ.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁ.


pli: Tena kho pana, bhante, samayena tesaṁ aññatitthiyānaṁ paribbājakānaṁ sannisinnānaṁ sannipatitānaṁ ayamantarākathā udapādi:


pli: ‘yo hi koci, āvuso, dvādasavassāni paripuṇṇaṁ parisuddhaṁ brahmacariyaṁ carati, niddaso bhikkhūti alaṁvacanāyā’ti.


pli: Atha khvāhaṁ, bhante, tesaṁ aññatitthiyānaṁ paribbājakānaṁ bhāsitaṁ neva abhinandiṁ nappaṭikkosiṁ.


pli: Anabhinanditvā, appaṭikkositvā uṭṭhāyāsanā pakkamiṁ:


pli: ‘bhagavato santike etassa bhāsitassa atthaṁ ājānissāmī’ti.


pli: Sakkā nu kho, bhante, imasmiṁ dhammavinaye kevalaṁ vassagaṇanamattena niddaso bhikkhu paññāpetun”ti?


pli: “Na kho, ānanda, sakkā imasmiṁ dhammavinaye kevalaṁ vassagaṇanamattena niddaso bhikkhu paññāpetuṁ.


pli: Satta kho imāni, ānanda, niddasavatthūni mayā sayaṁ abhiññā sacchikatvā paveditāni.


pli: Katamāni satta?


pli: Idhānanda, bhikkhu, saddho hoti, hirīmā hoti, ottappī hoti, bahussuto hoti, āraddhavīriyo hoti, satimā hoti, paññavā hoti.


pli: Imāni kho, ānanda, satta niddasavatthūni mayā sayaṁ abhiññā sacchikatvā paveditāni.


pli: Imehi kho, ānanda, sattahi niddasavatthūhi samannāgato bhikkhu dvādasa cepi vassāni paripuṇṇaṁ parisuddhaṁ brahmacariyaṁ carati, ‘niddaso bhikkhū’ti alaṁvacanāya;


pli: catubbīsati cepi vassāni paripuṇṇaṁ parisuddhaṁ brahmacariyaṁ carati, ‘niddaso bhikkhū’ti alaṁvacanāya;


pli: chattiṁsati cepi vassāni paripuṇṇaṁ parisuddhaṁ brahmacariyaṁ carati, ‘niddaso bhikkhū’ti alaṁvacanāya, aṭṭhacattārīsañcepi vassāni paripuṇṇaṁ parisuddhaṁ brahmacariyaṁ carati, ‘niddaso bhikkhū’ti alaṁvacanāyā”ti.


pli: Dvādasamaṁ.


pli: Devatāvaggo catuttho.


pli: Tassuddānaṁ


pli: Appamādo hirī ceva,


pli: dve suvacā duve mittā;


pli: Dve paṭisambhidā dve vasā,


pli: duve niddasavatthunāti.


title_pli: Aṅguttara Nikāya 7.44 5. Mahāyaññavagga

pli: Aṅguttara Nikāya 7.44


pli: 5. Mahāyaññavagga


pli: Sattaviññāṇaṭṭhitisutta


pli: “Sattimā, bhikkhave, viññāṇaṭṭhitiyo.


pli: Katamā satta?


pli: Santi, bhikkhave, sattā nānattakāyā nānattasaññino, seyyathāpi manussā, ekacce ca devā, ekacce ca vinipātikā.


pli: Ayaṁ paṭhamā viññāṇaṭṭhiti.


pli: Santi, bhikkhave, sattā nānattakāyā ekattasaññino, seyyathāpi devā brahmakāyikā paṭhamābhinibbattā.


pli: Ayaṁ dutiyā viññāṇaṭṭhiti.


pli: Santi, bhikkhave, sattā ekattakāyā nānattasaññino, seyyathāpi devā ābhassarā.


pli: Ayaṁ tatiyā viññāṇaṭṭhiti.


pli: Santi, bhikkhave, sattā ekattakāyā ekattasaññino, seyyathāpi devā subhakiṇhā.


pli: Ayaṁ catutthā viññāṇaṭṭhiti.


pli: Santi, bhikkhave, sattā sabbaso rūpasaññānaṁ samatikkamā paṭighasaññānaṁ atthaṅgamā nānattasaññānaṁ amanasikārā ‘ananto ākāso’ti ākāsānañcāyatanūpagā.


pli: Ayaṁ pañcamā viññāṇaṭṭhiti.


pli: Santi, bhikkhave, sattā sabbaso ākāsānañcāyatanaṁ samatikkamma ‘anantaṁ viññāṇan’ti viññāṇañcāyatanūpagā.


pli: Ayaṁ chaṭṭhā viññāṇaṭṭhiti.


pli: Santi, bhikkhave, sattā sabbaso viññāṇañcāyatanaṁ samatikkamma ‘natthi kiñcī’ti ākiñcaññāyatanūpagā.


pli: Ayaṁ sattamā viññāṇaṭṭhiti.


pli: Imā kho, bhikkhave, satta viññāṇaṭṭhitiyo”ti.


pli: Paṭhamaṁ.


title_pli: Aṅguttara Nikāya 7.45 5. Mahāyaññavagga

pli: Aṅguttara Nikāya 7.45


pli: 5. Mahāyaññavagga


pli: Samādhiparikkhārasutta


pli: “Sattime, bhikkhave, samādhiparikkhārā.


pli: Katame satta?


pli: Sammādiṭṭhi, sammāsaṅkappo, sammāvācā, sammākammanto, sammāājīvo, sammāvāyāmo, sammāsati.


pli: Yā kho, bhikkhave, imehi sattahaṅgehi cittassekaggatā parikkhatā, ayaṁ vuccati, bhikkhave, ariyo sammāsamādhi saupaniso itipi saparikkhāro itipī”ti.


pli: Dutiyaṁ.


title_pli: Aṅguttara Nikāya 7.46 5. Mahāyaññavagga

pli: Aṅguttara Nikāya 7.46


pli: Paṭhamaaggisutta


pli: “Sattime, bhikkhave, aggī.


pli: Rāgaggi, dosaggi, mohaggi, āhuneyyaggi, gahapataggi, dakkhiṇeyyaggi, kaṭṭhaggi—


pli: ime kho, bhikkhave, satta aggī”ti.


pli: Tatiyaṁ.


title_pli: Aṅguttara Nikāya 7.47 5. Mahāyaññavagga

pli: Aṅguttara Nikāya 7.47


pli: Dutiyaaggisutta


pli: Tena kho pana samayena uggatasarīrassa brāhmaṇassa mahāyañño upakkhaṭo hoti.


pli: Pañca usabhasatāni thūṇūpanītāni honti yaññatthāya, pañca vacchatarasatāni thūṇūpanītāni honti yaññatthāya, pañca vacchatarisatāni thūṇūpanītāni honti yaññatthāya, pañca ajasatāni thūṇūpanītāni honti yaññatthāya, pañca urabbhasatāni thūṇūpanītāni honti yaññatthāya.


pli: Atha kho uggatasarīro brāhmaṇo yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho uggatasarīro brāhmaṇo bhagavantaṁ etadavoca:


pli: “Sutaṁ metaṁ, bho gotama, aggissa ādānaṁ yūpassa ussāpanaṁ mahapphalaṁ hoti mahānisaṁsan”ti.


pli: “Mayāpi kho etaṁ, brāhmaṇa, sutaṁ aggissa ādānaṁ yūpassa ussāpanaṁ mahapphalaṁ hoti mahānisaṁsan”ti.


pli: Dutiyampi kho uggatasarīro brāhmaṇo …pe…


pli: tatiyampi kho uggatasarīro brāhmaṇo bhagavantaṁ etadavoca:


pli: “sutaṁ metaṁ, bho gotama, aggissa ādānaṁ yūpassa ussāpanaṁ mahapphalaṁ hoti mahānisaṁsan”ti.


pli: “Tayidaṁ, bho gotama, sameti bhoto ceva gotamassa amhākañca, yadidaṁ sabbena sabbaṁ”.


pli: Evaṁ vutte āyasmā ānando uggatasarīraṁ brāhmaṇaṁ etadavoca:


pli: “na kho, brāhmaṇa, tathāgatā evaṁ pucchitabbā:


pli: ‘sutaṁ metaṁ, bho gotama, aggissa ādānaṁ yūpassa ussāpanaṁ mahapphalaṁ hoti mahānisaṁsan’ti.


pli: Evaṁ kho, brāhmaṇa, tathāgatā pucchitabbā:


pli: ‘ahañhi, bhante, aggiṁ ādātukāmo, yūpaṁ ussāpetukāmo.


pli: Ovadatu maṁ, bhante, bhagavā.


pli: Anusāsatu maṁ, bhante, bhagavā yaṁ mama assa dīgharattaṁ hitāya sukhāyā’”ti.


pli: Atha kho uggatasarīro brāhmaṇo bhagavantaṁ etadavoca:


pli: “ahañhi, bho gotama, aggiṁ ādātukāmo yūpaṁ ussāpetukāmo.


pli: Ovadatu maṁ bhavaṁ gotamo.


pli: Anusāsatu maṁ bhavaṁ gotamo yaṁ mama assa dīgharattaṁ hitāya sukhāyā”ti.


pli: “Aggiṁ, brāhmaṇa, ādento yūpaṁ ussāpento pubbeva yaññā tīṇi satthāni ussāpeti akusalāni dukkhudrayāni dukkhavipākāni.


pli: Katamāni tīṇi?


pli: Kāyasatthaṁ, vacīsatthaṁ, manosatthaṁ.


pli: Aggiṁ, brāhmaṇa, ādento yūpaṁ ussāpento pubbeva yaññā evaṁ cittaṁ uppādesi:


pli: ‘ettakā usabhā haññantu yaññatthāya, ettakā vacchatarā haññantu yaññatthāya, ettakā vacchatariyo haññantu yaññatthāya, ettakā ajā haññantu yaññatthāya, ettakā urabbhā haññantu yaññatthāyā’ti.


pli: So ‘puññaṁ karomī’ti apuññaṁ karoti, ‘kusalaṁ karomī’ti akusalaṁ karoti, ‘sugatiyā maggaṁ pariyesāmī’ti duggatiyā maggaṁ pariyesati.


pli: Aggiṁ, brāhmaṇa, ādento yūpaṁ ussāpento pubbeva yaññā idaṁ paṭhamaṁ manosatthaṁ ussāpeti akusalaṁ dukkhudrayaṁ dukkhavipākaṁ.


pli: Puna caparaṁ, brāhmaṇa, aggiṁ ādento yūpaṁ ussāpento pubbeva yaññā evaṁ vācaṁ bhāsati:


pli: Aggiṁ, brāhmaṇa, ādento yūpaṁ ussāpento pubbeva yaññā idaṁ dutiyaṁ vacīsatthaṁ ussāpeti akusalaṁ dukkhudrayaṁ dukkhavipākaṁ.


pli: Puna caparaṁ, brāhmaṇa, aggiṁ ādento yūpaṁ ussāpento pubbeva yaññā sayaṁ paṭhamaṁ samārambhati usabhā hantuṁ yaññatthāya, sayaṁ paṭhamaṁ samārambhati vacchatarā hantuṁ yaññatthāya, sayaṁ paṭhamaṁ samārambhati vacchatariyo hantuṁ yaññatthāya, sayaṁ paṭhamaṁ samārambhati ajā hantuṁ yaññatthāya, sayaṁ paṭhamaṁ samārambhati urabbhā hantuṁ yaññatthāya.


pli: Aggiṁ, brāhmaṇa, ādento yūpaṁ ussāpento pubbeva yaññā idaṁ tatiyaṁ kāyasatthaṁ ussāpeti akusalaṁ dukkhudrayaṁ dukkhavipākaṁ.


pli: Aggiṁ, brāhmaṇa, ādento yūpaṁ ussāpento pubbeva yaññā imāni tīṇi satthāni ussāpeti akusalāni dukkhudrayāni dukkhavipākāni.


pli: Tayome, brāhmaṇa, aggī pahātabbā parivajjetabbā, na sevitabbā.


pli: Katame tayo?


pli: Rāgaggi, dosaggi, mohaggi.


pli: Kasmā cāyaṁ, brāhmaṇa, rāgaggi pahātabbo parivajjetabbo, na sevitabbo?


pli: Ratto kho, brāhmaṇa, rāgena abhibhūto pariyādinnacitto kāyena duccaritaṁ carati, vācāya duccaritaṁ carati, manasā duccaritaṁ carati.


pli: So kāyena duccaritaṁ caritvā, vācāya duccaritaṁ caritvā, manasā duccaritaṁ caritvā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati.


pli: Tasmāyaṁ rāgaggi pahātabbo parivajjetabbo, na sevitabbo.


pli: Kasmā cāyaṁ, brāhmaṇa, dosaggi pahātabbo parivajjetabbo, na sevitabbo?


pli: Duṭṭho kho, brāhmaṇa, dosena abhibhūto pariyādinnacitto kāyena duccaritaṁ carati, vācāya duccaritaṁ carati, manasā duccaritaṁ carati.


pli: Tasmāyaṁ dosaggi pahātabbo parivajjetabbo, na sevitabbo.


pli: Kasmā cāyaṁ, brāhmaṇa, mohaggi pahātabbo parivajjetabbo, na sevitabbo?


pli: Mūḷho kho, brāhmaṇa, mohena abhibhūto pariyādinnacitto kāyena duccaritaṁ carati, vācāya duccaritaṁ carati, manasā duccaritaṁ carati.


pli: Tasmāyaṁ mohaggi pahātabbo parivajjetabbo, na sevitabbo.


pli: Ime kho tayo, brāhmaṇa, aggī pahātabbā parivajjetabbā, na sevitabbā.


pli: Tayo kho, brāhmaṇa, aggī sakkatvā garuṁ katvā mānetvā pūjetvā sammā sukhaṁ parihātabbā.


pli: Katamo ca, brāhmaṇa, āhuneyyaggi?


pli: Idha, brāhmaṇa, yassa te honti mātāti vā pitāti vā, ayaṁ vuccati, brāhmaṇa, āhuneyyaggi.


pli: Taṁ kissa hetu?


pli: Atohayaṁ, brāhmaṇa, āhuto sambhūto, tasmāyaṁ āhuneyyaggi sakkatvā garuṁ katvā mānetvā pūjetvā sammā sukhaṁ parihātabbo.


pli: Katamo ca, brāhmaṇa, gahapataggi?


pli: Idha, brāhmaṇa, yassa te honti puttāti vā dārāti vā dāsāti vā pessāti vā kammakarāti vā, ayaṁ vuccati, brāhmaṇa, gahapataggi.


pli: Tasmāyaṁ gahapataggi sakkatvā garuṁ katvā mānetvā pūjetvā sammā sukhaṁ parihātabbo.


pli: Katamo ca, brāhmaṇa, dakkhiṇeyyaggi?


pli: Idha, brāhmaṇa, ye te samaṇabrāhmaṇā parappavādā paṭiviratā khantisoracce niviṭṭhā ekamattānaṁ damenti, ekamattānaṁ samenti, ekamattānaṁ parinibbāpenti, ayaṁ vuccati, brāhmaṇa, dakkhiṇeyyaggi.


pli: Tasmāyaṁ dakkhiṇeyyaggi sakkatvā garuṁ katvā mānetvā pūjetvā sammā sukhaṁ parihātabbo.


pli: Ime kho, brāhmaṇa, tayo aggī sakkatvā garuṁ katvā mānetvā pūjetvā sammā sukhaṁ parihātabbā.


pli: Ayaṁ kho pana, brāhmaṇa, kaṭṭhaggi kālena kālaṁ ujjaletabbo, kālena kālaṁ ajjhupekkhitabbo, kālena kālaṁ nibbāpetabbo, kālena kālaṁ nikkhipitabbo”ti.


pli: Evaṁ vutte, uggatasarīro brāhmaṇo bhagavantaṁ etadavoca:


pli: “abhikkantaṁ, bho gotama, abhikkantaṁ, bho gotama …pe…


pli: upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatanti.


pli: Esāhaṁ, bho gotama, pañca usabhasatāni muñcāmi jīvitaṁ demi, pañca vacchatarasatāni muñcāmi jīvitaṁ demi, pañca vacchatarisatāni muñcāmi jīvitaṁ demi, pañca ajasatāni muñcāmi jīvitaṁ demi, pañca urabbhasatāni muñcāmi jīvitaṁ demi.


pli: Haritāni ceva tiṇāni khādantu, sītāni ca pānīyāni pivantu, sīto ca nesaṁ vāto upavāyatan”ti.


pli: Catutthaṁ.


title_pli: Aṅguttara Nikāya 7.48 5. Mahāyaññavagga

pli: Aṅguttara Nikāya 7.48


pli: 5. Mahāyaññavagga


pli: Paṭhamasaññāsutta


pli: “Sattimā, bhikkhave, saññā bhāvitā bahulīkatā mahapphalā honti mahānisaṁsā amatogadhā amatapariyosānā.


pli: Katamā satta?


pli: Asubhasaññā, maraṇasaññā, āhāre paṭikūlasaññā, sabbaloke anabhiratasaññā, aniccasaññā, anicce dukkhasaññā, dukkhe anattasaññā.


pli: Imā kho, bhikkhave, satta saññā bhāvitā bahulīkatā mahapphalā honti mahānisaṁsā amatogadhā amatapariyosānā”ti.


pli: Pañcamaṁ.


title_pli: Aṅguttara Nikāya 7.49 5. Mahāyaññavagga

pli: Aṅguttara Nikāya 7.49


pli: Dutiyasaññāsutta


pli: Imā kho, bhikkhave, satta saññā bhāvitā bahulīkatā mahapphalā honti mahānisaṁsā amatogadhā amatapariyosānāti.


pli: ‘Asubhasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti.


pli: iti kho panetaṁ vuttaṁ. Kiñcetaṁ paṭicca vuttaṁ?


pli: Asubhasaññāparicitena, bhikkhave, bhikkhuno cetasā bahulaṁ viharato methunadhammasamāpattiyā cittaṁ patilīyati patikuṭati pativattati, na sampasāriyati upekkhā vā pāṭikulyatā vā saṇṭhāti.


pli: Seyyathāpi, bhikkhave, kukkuṭapattaṁ vā nhārudaddulaṁ vā aggimhi pakkhittaṁ patilīyati patikuṭati pativattati, na sampasāriyati.


pli: Evamevaṁ kho, bhikkhave, bhikkhuno asubhasaññāparicitena cetasā bahulaṁ viharato methunadhammasamāpattiyā cittaṁ patilīyati patikuṭati pativattati, na sampasāriyati upekkhā vā pāṭikulyatā vā saṇṭhāti.


pli: Sace, bhikkhave, bhikkhuno asubhasaññāparicitena cetasā bahulaṁ viharato methunadhammasamāpattiyā cittaṁ anusandahati appaṭikulyatā saṇṭhāti;


pli: veditabbametaṁ, bhikkhave, bhikkhunā ‘abhāvitā me asubhasaññā, natthi me pubbenāparaṁ viseso, appattaṁ me bhāvanābalan’ti.


pli: Itiha tattha sampajāno hoti.


pli: Sace pana, bhikkhave, bhikkhuno asubhasaññāparicitena cetasā bahulaṁ viharato methunadhammasamāpattiyā cittaṁ patilīyati patikuṭati pativattati, na sampasāriyati upekkhā vā pāṭikulyatā vā saṇṭhāti;


pli: veditabbametaṁ, bhikkhave, bhikkhunā ‘subhāvitā me asubhasaññā, atthi me pubbenāparaṁ viseso, pattaṁ me bhāvanābalan’ti.


pli: ‘Asubhasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti,


pli: iti yaṁ taṁ vuttaṁ idametaṁ paṭicca vuttaṁ.


pli: ‘Maraṇasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti, iti kho panetaṁ vuttaṁ kiñcetaṁ paṭicca vuttaṁ?


pli: Maraṇasaññāparicitena, bhikkhave, bhikkhuno cetasā bahulaṁ viharato jīvitanikantiyā cittaṁ patilīyati patikuṭati pativattati, na sampasāriyati upekkhā vā pāṭikulyatā vā saṇṭhāti.


pli: Evamevaṁ kho, bhikkhave, bhikkhuno maraṇasaññāparicitena cetasā bahulaṁ viharato jīvitanikantiyā cittaṁ patilīyati patikuṭati pativattati, na sampasāriyati upekkhā vā pāṭikulyatā vā saṇṭhāti.


pli: Sace, bhikkhave, bhikkhuno maraṇasaññāparicitena cetasā bahulaṁ viharato jīvitanikantiyā cittaṁ anusandahati appaṭikulyatā saṇṭhāti;


pli: veditabbametaṁ, bhikkhave, bhikkhunā ‘abhāvitā me maraṇasaññā, natthi me pubbenāparaṁ viseso, appattaṁ me bhāvanābalan’ti.


pli: Sace pana, bhikkhave, bhikkhuno maraṇasaññāparicitena cetasā bahulaṁ viharato jīvitanikantiyā cittaṁ patilīyati patikuṭati pativattati, na sampasāriyati upekkhā vā pāṭikulyatā vā saṇṭhāti;


pli: veditabbametaṁ, bhikkhave, bhikkhunā ‘subhāvitā me maraṇasaññā, atthi me pubbenāparaṁ viseso, pattaṁ me bhāvanābalan’ti.


pli: ‘Maraṇasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti,


pli: ‘Āhāre paṭikūlasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti, iti kho panetaṁ vuttaṁ, kiñcetaṁ paṭicca vuttaṁ?


pli: Āhāre paṭikūlasaññāparicitena, bhikkhave, bhikkhuno cetasā bahulaṁ viharato rasataṇhāya cittaṁ patilīyati …pe… upekkhā vā pāṭikulyatā vā saṇṭhāti.


pli: Seyyathāpi, bhikkhave, kukkuṭapattaṁ vā nhārudaddulaṁ vā aggimhi pakkhittaṁ patilīyati patikuṭati pativattati, na sampasāriyati.


pli: Evamevaṁ kho, bhikkhave, bhikkhuno āhāre paṭikūlasaññāparicitena cetasā bahulaṁ viharato rasataṇhāya cittaṁ patilīyati …pe… upekkhā vā pāṭikulyatā vā saṇṭhāti.


pli: Sace, bhikkhave, bhikkhuno āhāre paṭikūlasaññāparicitena cetasā bahulaṁ viharato rasataṇhāya cittaṁ anusandahati appaṭikulyatā saṇṭhāti;


pli: veditabbametaṁ, bhikkhave, bhikkhunā ‘abhāvitā me āhāre paṭikūlasaññā, natthi me pubbenāparaṁ viseso, appattaṁ me bhāvanābalan’ti.


pli: Itiha tattha sampajāno hoti.


pli: Sace pana, bhikkhave, bhikkhuno āhāre paṭikūlasaññāparicitena cetasā bahulaṁ viharato rasataṇhāya cittaṁ patilīyati …pe… upekkhā vā pāṭikulyatā vā saṇṭhāti;


pli: veditabbametaṁ, bhikkhave, bhikkhunā ‘subhāvitā me āhāre paṭikūlasaññā, atthi me pubbenāparaṁ viseso, pattaṁ me bhāvanābalan’ti.


pli: ‘Āhāre paṭikūlasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti,


pli: iti yaṁ taṁ vuttaṁ idametaṁ paṭicca vuttaṁ.


pli: ‘Sabbaloke anabhiratasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti, iti kho panetaṁ vuttaṁ.


pli: Kiñcetaṁ paṭicca vuttaṁ?


pli: Sabbaloke anabhiratasaññāparicitena, bhikkhave, bhikkhuno cetasā bahulaṁ viharato lokacitresu cittaṁ patilīyati …pe…


pli: seyyathāpi bhikkhave …pe… patilīyati patikuṭati pativattati, na sampasāriyati.


pli: Evamevaṁ kho, bhikkhave, bhikkhuno sabbaloke anabhiratasaññāparicitena cetasā bahulaṁ viharato lokacitresu cittaṁ patilīyati patikuṭati pativattati, na sampasāriyati upekkhā vā pāṭikulyatā vā saṇṭhāti.


pli: Sace, bhikkhave, bhikkhuno sabbaloke anabhiratasaññāparicitena cetasā bahulaṁ viharato lokacitresu cittaṁ anusandahati appaṭikulyatā saṇṭhāti;


pli: veditabbametaṁ, bhikkhave, bhikkhunā ‘abhāvitā me sabbaloke anabhiratasaññā, natthi me pubbenāparaṁ viseso, appattaṁ me bhāvanābalan’ti.


pli: Sace pana, bhikkhave, bhikkhuno sabbaloke anabhiratasaññāparicitena cetasā bahulaṁ viharato lokacitresu cittaṁ patilīyati …pe… upekkhā vā pāṭikulyatā vā saṇṭhāti;


pli: veditabbametaṁ, bhikkhave, bhikkhunā ‘subhāvitā me sabbaloke anabhiratasaññā, atthi me pubbenāparaṁ viseso, pattaṁ me bhāvanābalan’ti.


pli: ‘Sabbaloke anabhiratasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti,


pli: ‘Aniccasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti, iti kho panetaṁ vuttaṁ.


pli: Aniccasaññāparicitena, bhikkhave, bhikkhuno cetasā bahulaṁ viharato lābhasakkārasiloke cittaṁ patilīyati …pe… upekkhā vā pāṭikulyatā vā saṇṭhāti.


pli: Seyyathāpi, bhikkhave, kukkuṭapattaṁ vā nhārudaddulaṁ vā aggimhi pakkhittaṁ patilīyati patikuṭati pativattati na sampasāriyati.


pli: Evamevaṁ kho, bhikkhave, bhikkhuno aniccasaññāparicitena cetasā bahulaṁ viharato lābhasakkārasiloke cittaṁ patilīyati …pe… upekkhā vā pāṭikulyatā vā saṇṭhāti.


pli: Sace, bhikkhave, bhikkhuno aniccasaññāparicitena cetasā bahulaṁ viharato lābhasakkārasiloke cittaṁ anusandahati appaṭikulyatā saṇṭhāti;


pli: veditabbametaṁ, bhikkhave, bhikkhunā ‘abhāvitā me aniccasaññā, natthi me pubbenāparaṁ viseso, appattaṁ me bhāvanābalan’ti.


pli: Itiha tattha sampajāno hoti.


pli: Sace pana, bhikkhave, bhikkhuno aniccasaññāparicitena cetasā bahulaṁ viharato lābhasakkārasiloke cittaṁ patilīyati patikuṭati pativattati, na sampasāriyati upekkhā vā pāṭikulyatā vā saṇṭhāti;


pli: veditabbametaṁ, bhikkhave, bhikkhunā ‘subhāvitā me aniccasaññā, atthi me pubbenāparaṁ viseso, pattaṁ me bhāvanābalan’ti.


pli: ‘Aniccasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti,


pli: iti yaṁ taṁ vuttaṁ idametaṁ paṭicca vuttaṁ.


pli: ‘Anicce dukkhasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti, iti kho panetaṁ vuttaṁ.


pli: Kiñcetaṁ paṭicca vuttaṁ?


pli: Anicce dukkhasaññāparicitena, bhikkhave, bhikkhuno cetasā bahulaṁ viharato ālasye kosajje vissaṭṭhiye pamāde ananuyoge apaccavekkhaṇāya tibbā bhayasaññā paccupaṭṭhitā hoti, seyyathāpi, bhikkhave, ukkhittāsike vadhake.


pli: Sace, bhikkhave, bhikkhuno anicce dukkhasaññāparicitena cetasā bahulaṁ viharato ālasye kosajje vissaṭṭhiye pamāde ananuyoge apaccavekkhaṇāya tibbā bhayasaññā, na paccupaṭṭhitā hoti, seyyathāpi, bhikkhave, ukkhittāsike vadhake.


pli: Veditabbametaṁ, bhikkhave, bhikkhunā ‘abhāvitā me anicce dukkhasaññā, natthi me pubbenāparaṁ viseso, appattaṁ me bhāvanābalan’ti.


pli: Sace pana, bhikkhave, bhikkhuno anicce dukkhasaññāparicitena cetasā bahulaṁ viharato ālasye kosajje vissaṭṭhiye pamāde ananuyoge apaccavekkhaṇāya tibbā bhayasaññā paccupaṭṭhitā hoti, seyyathāpi, bhikkhave, ukkhittāsike vadhake.


pli: Veditabbametaṁ, bhikkhave, bhikkhunā ‘subhāvitā me anicce dukkhasaññā, atthi me pubbenāparaṁ viseso, pattaṁ me bhāvanābalan’ti.


pli: ‘Anicce dukkhasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti,


pli: ‘Dukkhe anattasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti, iti kho panetaṁ vuttaṁ.


pli: Dukkhe anattasaññāparicitena, bhikkhave, bhikkhuno cetasā bahulaṁ viharato imasmiñca saviññāṇake kāye bahiddhā ca sabbanimittesu ahaṅkāramamaṅkāramānāpagataṁ mānasaṁ hoti vidhāsamatikkantaṁ santaṁ suvimuttaṁ.


pli: Sace, bhikkhave, bhikkhuno dukkhe anattasaññāparicitena cetasā bahulaṁ viharato imasmiñca saviññāṇake kāye bahiddhā ca sabbanimittesu na ahaṅkāramamaṅkāramānāpagataṁ mānasaṁ hoti vidhāsamatikkantaṁ santaṁ suvimuttaṁ.


pli: Veditabbametaṁ, bhikkhave, bhikkhunā ‘abhāvitā me dukkhe anattasaññā, natthi me pubbenāparaṁ viseso, appattaṁ me bhāvanābalan’ti.


pli: Itiha tattha sampajāno hoti.


pli: Sace pana, bhikkhave, bhikkhuno dukkhe anattasaññāparicitena cetasā bahulaṁ viharato imasmiñca saviññāṇake kāye bahiddhā ca sabbanimittesu ahaṅkāramamaṅkāramānāpagataṁ mānasaṁ hoti vidhāsamatikkantaṁ santaṁ suvimuttaṁ.


pli: Veditabbametaṁ, bhikkhave, bhikkhunā ‘subhāvitā me dukkhe anattasaññā, atthi me pubbenāparaṁ viseso, pattaṁ me bhāvanābalan’ti.


pli: ‘Dukkhe anattasaññā, bhikkhave, bhāvitā bahulīkatā mahapphalā hoti mahānisaṁsā amatogadhā amatapariyosānā’ti,


pli: iti yaṁ taṁ vuttaṁ idametaṁ paṭicca vuttaṁ.


pli: Imā kho, bhikkhave, satta saññā bhāvitā bahulīkatā mahapphalā honti mahānisaṁsā amatogadhā amatapariyosānā”ti.


pli: Chaṭṭhaṁ.


title_pli: Aṅguttara Nikāya 7.5 1. Dhanavagga

pli: Aṅguttara Nikāya 7.5


pli: 1. Dhanavagga


pli: Saṅkhittadhanasutta


pli: “Sattimāni, bhikkhave, dhanāni.


pli: Katamāni satta?


pli: Saddhādhanaṁ, sīladhanaṁ, hirīdhanaṁ, ottappadhanaṁ, sutadhanaṁ, cāgadhanaṁ, paññādhanaṁ.


pli: Imāni kho, bhikkhave, satta dhanānīti.


pli: Saddhādhanaṁ sīladhanaṁ,


pli: hirī ottappiyaṁ dhanaṁ;


pli: Sutadhanañca cāgo ca,


pli: paññā ve sattamaṁ dhanaṁ.


pli: Yassa ete dhanā atthi,


pli: itthiyā purisassa vā;


pli: Adaliddoti taṁ āhu,


pli: amoghaṁ tassa jīvitaṁ.


pli: Tasmā saddhañca sīlañca,


pli: Pasādaṁ dhammadassanaṁ;


pli: Anuyuñjetha medhāvī,


pli: Saraṁ buddhāna sāsanan”ti.


pli: Pañcamaṁ.


title_pli: Aṅguttara Nikāya 7.50 5. Mahāyaññavagga

pli: Aṅguttara Nikāya 7.50


pli: 5. Mahāyaññavagga


pli: Methunasutta


pli: Atha kho jāṇussoṇi brāhmaṇo yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho jāṇussoṇi brāhmaṇo bhagavantaṁ etadavoca:


pli: “bhavampi no gotamo brahmacārī paṭijānātī”ti?


pli: “Yañhi taṁ, brāhmaṇa, sammā vadamāno vadeyya:


pli: ‘akhaṇḍaṁ acchiddaṁ asabalaṁ akammāsaṁ paripuṇṇaṁ parisuddhaṁ brahmacariyaṁ caratī’ti, mameva taṁ, brāhmaṇa, sammā vadamāno vadeyya:


pli: ‘ahañhi, brāhmaṇa, akhaṇḍaṁ acchiddaṁ asabalaṁ akammāsaṁ paripuṇṇaṁ parisuddhaṁ brahmacariyaṁ carāmī’”ti.


pli: “Kiṁ pana, bho gotama, brahmacariyassa khaṇḍampi chiddampi sabalampi kammāsampī”ti?


pli: “Idha, brāhmaṇa, ekacco samaṇo vā brāhmaṇo vā sammā brahmacārī paṭijānamāno na heva kho mātugāmena saddhiṁ dvayaṁdvayasamāpattiṁ samāpajjati;


pli: api ca kho mātugāmassa ucchādanaparimaddananhāpanasambāhanaṁ sādiyati.


pli: So taṁ assādeti, taṁ nikāmeti, tena ca vittiṁ āpajjati.


pli: Idampi kho, brāhmaṇa, brahmacariyassa khaṇḍampi chiddampi sabalampi kammāsampi.


pli: Ayaṁ vuccati, brāhmaṇa, aparisuddhaṁ brahmacariyaṁ carati, saṁyutto methunena saṁyogena na parimuccati jātiyā jarāya maraṇena sokehi paridevehi dukkhehi domanassehi upāyāsehi. ‘Na parimuccati dukkhasmā’ti vadāmi.


pli: Puna caparaṁ, brāhmaṇa, idhekacco samaṇo vā brāhmaṇo vā sammā brahmacārī paṭijānamāno na heva kho mātugāmena saddhiṁ dvayaṁdvayasamāpattiṁ samāpajjati, napi mātugāmassa ucchādanaparimaddananhāpanasambāhanaṁ sādiyati;


pli: api ca kho mātugāmena saddhiṁ sañjagghati saṅkīḷati saṅkelāyati …pe….


pli: Napi mātugāmena saddhiṁ sañjagghati saṅkīḷati saṅkelāyati;


pli: api ca kho mātugāmassa cakkhunā cakkhuṁ upanijjhāyati pekkhati …pe….


pli: Napi mātugāmassa cakkhunā cakkhuṁ upanijjhāyati pekkhati;


pli: api ca kho mātugāmassa saddaṁ suṇāti tirokuṭṭaṁ vā tiropākāraṁ vā hasantiyā vā bhaṇantiyā vā gāyantiyā vā rodantiyā vā …pe….


pli: Napi mātugāmassa saddaṁ suṇāti tirokuṭṭaṁ vā tiropākāraṁ vā hasantiyā vā bhaṇantiyā vā gāyantiyā vā rodantiyā vā;


pli: api ca kho yānissa tāni pubbe mātugāmena saddhiṁ hasitalapitakīḷitāni tāni anussarati …pe….


pli: Napi yānissa tāni pubbe mātugāmena saddhiṁ hasitalapitakīḷitāni tāni anussarati;


pli: api ca kho passati gahapatiṁ vā gahapatiputtaṁ vā pañcahi kāmaguṇehi samappitaṁ samaṅgībhūtaṁ paricārayamānaṁ …pe….


pli: Napi passati gahapatiṁ vā gahapatiputtaṁ vā pañcahi kāmaguṇehi samappitaṁ samaṅgībhūtaṁ paricārayamānaṁ;


pli: api ca kho aññataraṁ devanikāyaṁ paṇidhāya brahmacariyaṁ carati imināhaṁ sīlena vā vatena vā tapena vā brahmacariyena vā devo vā bhavissāmi devaññataro vāti.


pli: Ayaṁ vuccati, brāhmaṇa, aparisuddhaṁ brahmacariyaṁ carati saṁyutto methunena saṁyogena, na parimuccati jātiyā jarāya maraṇena sokehi paridevehi dukkhehi domanassehi upāyāsehi. ‘Na parimuccati dukkhasmā’ti vadāmi.


pli: Yāvakīvañcāhaṁ, brāhmaṇa, imesaṁ sattannaṁ methunasaṁyogānaṁ aññataraññataramethunasaṁyogaṁ attani appahīnaṁ samanupassiṁ, neva tāvāhaṁ, brāhmaṇa, sadevake loke samārake sabrahmake sassamaṇabrāhmaṇiyā pajāya sadevamanussāya anuttaraṁ sammāsambodhiṁ abhisambuddhoti paccaññāsiṁ.


pli: Yato ca khohaṁ, brāhmaṇa, imesaṁ sattannaṁ methunasaṁyogānaṁ aññataraññataramethunasaṁyogaṁ attani appahīnaṁ na samanupassiṁ, athāhaṁ, brāhmaṇa, sadevake loke samārake sabrahmake sassamaṇabrāhmaṇiyā pajāya sadevamanussāya anuttaraṁ sammāsambodhiṁ abhisambuddhoti paccaññāsiṁ.


pli: ‘Ñāṇañca pana me dassanaṁ udapādi,


pli: akuppā me vimutti, ayamantimā jāti, natthi dāni punabbhavo’”ti.


pli: Evaṁ vutte, jāṇussoṇi brāhmaṇo bhagavantaṁ etadavoca:


pli: “abhikkantaṁ, bho gotama, abhikkantaṁ, bho gotama …pe…


pli: upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatan”ti.


pli: Sattamaṁ.


title_pli: Aṅguttara Nikāya 7.51 5. Mahāyaññavagga

pli: Aṅguttara Nikāya 7.51


pli: 5. Mahāyaññavagga


pli: Saṁyogasutta


pli: “Saṁyogavisaṁyogaṁ vo, bhikkhave, dhammapariyāyaṁ desessāmi.


pli: Taṁ suṇātha …pe…


pli: katamo ca so, bhikkhave, saṁyogo visaṁyogo dhammapariyāyo?


pli: Itthī, bhikkhave, ajjhattaṁ itthindriyaṁ manasi karoti—


pli: itthikuttaṁ itthākappaṁ itthividhaṁ itthicchandaṁ itthissaraṁ itthālaṅkāraṁ.


pli: Sā tattha rajjati tatrābhiramati.


pli: Sā tattha rattā tatrābhiratā bahiddhā purisindriyaṁ manasi karoti—


pli: purisakuttaṁ purisākappaṁ purisavidhaṁ purisacchandaṁ purisassaraṁ purisālaṅkāraṁ.


pli: Sā tattha rattā tatrābhiratā bahiddhā saṁyogaṁ ākaṅkhati.


pli: Yañcassā saṁyogapaccayā uppajjati sukhaṁ somanassaṁ tañca ākaṅkhati.


pli: Itthatte, bhikkhave, abhiratā sattā purisesu saṁyogaṁ gatā.


pli: Evaṁ kho, bhikkhave, itthī itthattaṁ nātivattati.


pli: Puriso, bhikkhave, ajjhattaṁ purisindriyaṁ manasi karoti—


pli: So tattha rajjati tatrābhiramati.


pli: So tattha ratto tatrābhirato bahiddhā itthindriyaṁ manasi karoti—


pli: So tattha ratto tatrābhirato bahiddhā saṁyogaṁ ākaṅkhati.


pli: Yañcassa saṁyogapaccayā uppajjati sukhaṁ somanassaṁ tañca ākaṅkhati.


pli: Purisatte, bhikkhave, abhiratā sattā itthīsu saṁyogaṁ gatā.


pli: Evaṁ kho, bhikkhave, puriso purisattaṁ nātivattati.


pli: Evaṁ kho, bhikkhave, saṁyogo hoti.


pli: Kathañca, bhikkhave, visaṁyogo hoti?


pli: Itthī, bhikkhave, ajjhattaṁ itthindriyaṁ na manasi karoti—


pli: itthikuttaṁ itthākappaṁ itthividhaṁ itthicchandaṁ itthissaraṁ itthālaṅkāraṁ.


pli: Sā tattha na rajjati, sā tatra nābhiramati.


pli: Sā tattha arattā tatra anabhiratā bahiddhā purisindriyaṁ na manasi karoti—


pli: purisakuttaṁ purisākappaṁ purisavidhaṁ purisacchandaṁ purisassaraṁ purisālaṅkāraṁ.


pli: Sā tattha na rajjati, tatra nābhiramati.


pli: Sā tattha arattā tatra anabhiratā bahiddhā saṁyogaṁ nākaṅkhati.


pli: Yañcassā saṁyogapaccayā uppajjati sukhaṁ somanassaṁ tañca nākaṅkhati.


pli: Itthatte, bhikkhave, anabhiratā sattā purisesu visaṁyogaṁ gatā.


pli: Evaṁ kho, bhikkhave, itthī itthattaṁ ativattati.


pli: Puriso, bhikkhave, ajjhattaṁ purisindriyaṁ na manasi karoti—


pli: So tattha na rajjati, so tatra nābhiramati.


pli: So tattha aratto tatra anabhirato bahiddhā itthindriyaṁ na manasi karoti—


pli: So tattha na rajjati, tatra nābhiramati.


pli: So tattha aratto tatra anabhirato bahiddhā saṁyogaṁ nākaṅkhati.


pli: Yañcassa saṁyogapaccayā uppajjati sukhaṁ somanassaṁ tañca nākaṅkhati.


pli: Purisatte, bhikkhave, anabhiratā sattā itthīsu visaṁyogaṁ gatā.


pli: Evaṁ kho, bhikkhave, puriso purisattaṁ ativattati.


pli: Evaṁ kho, bhikkhave, visaṁyogo hoti.


pli: Ayaṁ kho, bhikkhave, saṁyogo visaṁyogo dhammapariyāyo”ti.


pli: Aṭṭhamaṁ.


title_pli: Aṅguttara Nikāya 7.52 5. Mahāyaññavagga

pli: Aṅguttara Nikāya 7.52


pli: 5. Mahāyaññavagga


pli: Dānamahapphalasutta


pli: Ekaṁ samayaṁ bhagavā campāyaṁ viharati gaggarāya pokkharaṇiyā tīre.


pli: Atha kho sambahulā campeyyakā upāsakā yena āyasmā sāriputto tenupasaṅkamiṁsu; upasaṅkamitvā āyasmantaṁ sāriputtaṁ abhivādetvā ekamantaṁ nisīdiṁsu. Ekamantaṁ nisinnā kho campeyyakā upāsakā āyasmantaṁ sāriputtaṁ etadavocuṁ:


pli: “cirassutā no, bhante, bhagavato sammukhā dhammīkathā.


pli: Sādhu mayaṁ, bhante, labheyyāma bhagavato sammukhā dhammiṁ kathaṁ savanāyā”ti.


pli: appeva nāma labheyyātha bhagavato sammukhā dhammiṁ kathaṁ savanāyā”ti.


pli: “Evaṁ, bhante”ti kho campeyyakā upāsakā āyasmato sāriputtassa paṭissutvā uṭṭhāyāsanā āyasmantaṁ sāriputtaṁ abhivādetvā padakkhiṇaṁ katvā pakkamiṁsu.


pli: Atha kho campeyyakā upāsakā tadahuposathe yenāyasmā sāriputto tenupasaṅkamiṁsu; upasaṅkamitvā āyasmantaṁ sāriputtaṁ abhivādetvā ekamantaṁ aṭṭhaṁsu.


pli: Atha kho āyasmā sāriputto tehi campeyyakehi upāsakehi saddhiṁ yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā sāriputto bhagavantaṁ etadavoca:


pli: “Siyā nu kho, bhante, idhekaccassa tādisaṁyeva dānaṁ dinnaṁ na mahapphalaṁ hoti na mahānisaṁsaṁ;


pli: siyā pana, bhante, idhekaccassa tādisaṁyeva dānaṁ dinnaṁ mahapphalaṁ hoti mahānisaṁsan”ti?


pli: “Siyā, sāriputta, idhekaccassa tādisaṁyeva dānaṁ dinnaṁ na mahapphalaṁ hoti na mahānisaṁsaṁ;


pli: siyā pana, sāriputta, idhekaccassa tādisaṁyeva dānaṁ dinnaṁ mahapphalaṁ hoti mahānisaṁsan”ti.


pli: “Ko nu kho, bhante, hetu ko paccayo yena midhekaccassa tādisaṁyeva dānaṁ dinnaṁ na mahapphalaṁ hoti na mahānisaṁsaṁ;


pli: ko nu kho, bhante, hetu ko paccayo yena midhekaccassa tādisaṁyeva dānaṁ dinnaṁ mahapphalaṁ hoti mahānisaṁsan”ti?


pli: “Idha, sāriputta, ekacco sāpekho dānaṁ deti, patibaddhacitto dānaṁ deti, sannidhipekho dānaṁ deti, ‘imaṁ pecca paribhuñjissāmī’ti dānaṁ deti.


pli: So taṁ dānaṁ deti samaṇassa vā brāhmaṇassa vā annaṁ pānaṁ vatthaṁ yānaṁ mālāgandhavilepanaṁ seyyāvasathapadīpeyyaṁ.


pli: Taṁ kiṁ maññasi, sāriputta, dadeyya idhekacco evarūpaṁ dānan”ti?


pli: “Evaṁ, bhante”.


pli: “Tatra, sāriputta, yvāyaṁ sāpekho dānaṁ deti, patibaddhacitto dānaṁ deti, sannidhipekho dānaṁ deti, ‘imaṁ pecca paribhuñjissāmī’ti dānaṁ deti.


pli: So taṁ dānaṁ datvā kāyassa bhedā paraṁ maraṇā cātumahārājikānaṁ devānaṁ sahabyataṁ upapajjati.


pli: So taṁ kammaṁ khepetvā taṁ iddhiṁ taṁ yasaṁ taṁ ādhipaccaṁ āgāmī hoti āgantā itthattaṁ.


pli: Idha pana, sāriputta, ekacco na heva kho sāpekho dānaṁ deti, na patibaddhacitto dānaṁ deti, na sannidhipekho dānaṁ deti, na ‘imaṁ pecca paribhuñjissāmī’ti dānaṁ deti;


pli: api ca kho ‘sāhu dānan’ti dānaṁ deti …pe….


pli: Napi ‘sāhu dānan’ti dānaṁ deti;


pli: api ca kho ‘dinnapubbaṁ katapubbaṁ pitupitāmahehi na arahāmi porāṇaṁ kulavaṁsaṁ hāpetun’ti dānaṁ deti …pe….


pli: Napi ‘dinnapubbaṁ katapubbaṁ pitupitāmahehi na arahāmi porāṇaṁ kulavaṁsaṁ hāpetun’ti dānaṁ deti;


pli: api ca kho ‘ahaṁ pacāmi, ime na pacanti, nārahāmi pacanto apacantānaṁ dānaṁ adātun’ti dānaṁ deti …pe….


pli: Napi ‘ahaṁ pacāmi, ime na pacanti, nārahāmi pacanto apacantānaṁ dānaṁ adātun’ti dānaṁ deti;


pli: api ca kho ‘yathā tesaṁ pubbakānaṁ isīnaṁ tāni mahāyaññāni ahesuṁ, seyyathidaṁ—


pli: aṭṭhakassa vāmakassa vāmadevassa vessāmittassa yamadaggino aṅgīrasassa bhāradvājassa vāseṭṭhassa kassapassa bhaguno, evaṁ me ayaṁ dānasaṁvibhāgo bhavissatī’ti dānaṁ deti …pe….


pli: Napi ‘yathā tesaṁ pubbakānaṁ isīnaṁ tāni mahāyaññāni ahesuṁ, seyyathidaṁ—


pli: aṭṭhakassa vāmakassa vāmadevassa vessāmittassa yamadaggino aṅgīrasassa bhāradvājassa vāseṭṭhassa kassapassa bhaguno, evaṁ me ayaṁ dānasaṁvibhāgo bhavissatī’ti dānaṁ deti;


pli: api ca kho ‘imaṁ me dānaṁ dadato cittaṁ pasīdati, attamanatā somanassaṁ upajāyatī’ti dānaṁ deti …pe….


pli: Napi ‘imaṁ me dānaṁ dadato cittaṁ pasīdati, attamanatā somanassaṁ upajāyatī’ti dānaṁ deti;


pli: api ca kho cittālaṅkāracittaparikkhāraṁ dānaṁ deti.


pli: So taṁ dānaṁ deti samaṇassa vā brāhmaṇassa vā annaṁ pānaṁ vatthaṁ yānaṁ mālāgandhavilepanaṁ seyyāvasathapadīpeyyaṁ.


pli: Taṁ kiṁ maññasi, sāriputta, dadeyya idhekacco evarūpaṁ dānan”ti?


pli: “Evaṁ, bhante”.


pli: “Tatra, sāriputta, yvāyaṁ na heva sāpekho dānaṁ deti;


pli: na patibaddhacitto dānaṁ deti;


pli: na sannidhipekho dānaṁ deti;


pli: na ‘imaṁ pecca paribhuñjissāmī’ti dānaṁ deti;


pli: napi ‘sāhu dānan’ti dānaṁ deti;


pli: napi ‘dinnapubbaṁ katapubbaṁ pitupitāmahehi na arahāmi porāṇaṁ kulavaṁsaṁ hāpetun’ti dānaṁ deti;


pli: napi ‘ahaṁ pacāmi, ime na pacanti, nārahāmi pacanto apacantānaṁ dānaṁ adātun’ti dānaṁ deti;


pli: napi ‘yathā tesaṁ pubbakānaṁ isīnaṁ tāni mahāyaññāni ahesuṁ, seyyathidaṁ—


pli: napi ‘imaṁ me dānaṁ dadato cittaṁ pasīdati, attamanatā somanassaṁ upajāyatī’ti dānaṁ deti;


pli: So taṁ dānaṁ datvā kāyassa bhedā paraṁ maraṇā brahmakāyikānaṁ devānaṁ sahabyataṁ upapajjati.


pli: So taṁ kammaṁ khepetvā taṁ iddhiṁ taṁ yasaṁ taṁ ādhipaccaṁ anāgāmī hoti anāgantā itthattaṁ.


pli: Ayaṁ kho, sāriputta, hetu ayaṁ paccayo yena midhekaccassa tādisaṁyeva dānaṁ dinnaṁ na mahapphalaṁ hoti na mahānisaṁsaṁ.


pli: Ayaṁ pana, sāriputta, hetu ayaṁ paccayo yena midhekaccassa tādisaṁyeva dānaṁ dinnaṁ mahapphalaṁ hoti mahānisaṁsan”ti.


pli: Navamaṁ.


title_pli: Aṅguttara Nikāya 7.53 5. Mahāyaññavagga

pli: Aṅguttara Nikāya 7.53


pli: 5. Mahāyaññavagga


pli: Nandamātāsutta


pli: Evaṁ me sutaṁ—


pli: ekaṁ samayaṁ āyasmā ca sāriputto āyasmā ca mahāmoggallāno dakkhiṇāgirismiṁ cārikaṁ caranti mahatā bhikkhusaṅghena saddhiṁ.


pli: Tena kho pana samayena veḷukaṇḍakī nandamātā upāsikā rattiyā paccūsasamayaṁ paccuṭṭhāya pārāyanaṁ sarena bhāsati.


pli: Tena kho pana samayena vessavaṇo mahārājā uttarāya disāya dakkhiṇaṁ disaṁ gacchati kenacideva karaṇīyena.


pli: Assosi kho vessavaṇo mahārājā nandamātāya upāsikāya pārāyanaṁ sarena bhāsantiyā, sutvā kathāpariyosānaṁ āgamayamāno aṭṭhāsi.


pli: Atha kho nandamātā upāsikā pārāyanaṁ sarena bhāsitvā tuṇhī ahosi.


pli: Atha kho vessavaṇo mahārājā nandamātāya upāsikāya kathāpariyosānaṁ viditvā abbhānumodi:


pli: “sādhu, bhagini, sādhu, bhaginī”ti.


pli: “Ko paneso, bhadramukhā”ti?


pli: “Ahaṁ te, bhagini, bhātā vessavaṇo, mahārājā”ti.


pli: “Sādhu, bhadramukha, tena hi yo me ayaṁ dhammapariyāyo bhaṇito idaṁ te hotu ātitheyyan”ti.


pli: “Sādhu, bhagini, etañceva me hotu ātitheyyaṁ.


pli: Sveva sāriputtamoggallānappamukho bhikkhusaṅgho akatapātarāso veḷukaṇḍakaṁ āgamissati, tañca bhikkhusaṅghaṁ parivisitvā mama dakkhiṇaṁ ādiseyyāsi.


pli: Etañceva me bhavissati ātitheyyan”ti.


pli: Atha kho nandamātā upāsikā tassā rattiyā accayena sake nivesane paṇītaṁ khādanīyaṁ bhojanīyaṁ paṭiyādāpesi.


pli: Atha kho sāriputtamoggallānappamukho bhikkhusaṅgho akatapātarāso yena veḷukaṇḍako tadavasari.


pli: Atha kho nandamātā upāsikā aññataraṁ purisaṁ āmantesi:


pli: “ehi tvaṁ, ambho purisa, ārāmaṁ gantvā bhikkhusaṅghassa kālaṁ ārocehi:


pli: ‘kālo, bhante, ayyāya nandamātuyā nivesane niṭṭhitaṁ bhattan’”ti.


pli: “Evaṁ, ayye”ti kho so puriso nandamātāya upāsikāya paṭissutvā ārāmaṁ gantvā bhikkhusaṅghassa kālaṁ ārocesi:


pli: “kālo, bhante, ayyāya nandamātuyā nivesane niṭṭhitaṁ bhattan”ti.


pli: Atha kho sāriputtamoggallānappamukho bhikkhusaṅgho pubbaṇhasamayaṁ nivāsetvā pattacīvaramādāya yena nandamātāya upāsikāya nivesanaṁ tenupasaṅkami; upasaṅkamitvā paññatte āsane nisīdi.


pli: Atha kho nandamātā upāsikā sāriputtamoggallānappamukhaṁ bhikkhusaṅghaṁ paṇītena khādanīyena bhojanīyena sahatthā santappesi sampavāresi.


pli: Atha kho nandamātā upāsikā āyasmantaṁ sāriputtaṁ bhuttāviṁ onītapattapāṇiṁ ekamantaṁ nisīdi.


pli: Ekamantaṁ nisinnaṁ kho nandamātaraṁ upāsikaṁ āyasmā sāriputto etadavoca:


pli: “ko pana te, nandamāte, bhikkhusaṅghassa abbhāgamanaṁ ārocesī”ti?


pli: “Idhāhaṁ, bhante, rattiyā paccūsasamayaṁ paccuṭṭhāya pārāyanaṁ sarena bhāsitvā tuṇhī ahosiṁ.


pli: Atha kho, bhante, vessavaṇo mahārājā mama kathāpariyosānaṁ viditvā abbhānumodi:


pli: ‘sādhu, bhagini, sādhu, bhaginī’ti.


pli: ‘Ko paneso, bhadramukhā’ti?


pli: ‘Ahaṁ te, bhagini, bhātā vessavaṇo, mahārājā’ti.


pli: ‘Sādhu, bhadramukha, tena hi yo me ayaṁ dhammapariyāyo bhaṇito idaṁ te hotu ātitheyyan’ti.


pli: ‘Sādhu, bhagini, etañceva me hotu ātitheyyaṁ.


pli: Sveva sāriputtamoggallānappamukho bhikkhusaṅgho akatapātarāso veḷukaṇḍakaṁ āgamissati, tañca bhikkhusaṅghaṁ parivisitvā mama dakkhiṇaṁ ādiseyyāsi.


pli: Etañceva me bhavissati ātitheyyan’ti.


pli: Yadidaṁ, bhante, dāne puññañca puññamahī ca taṁ vessavaṇassa mahārājassa sukhāya hotū”ti.


pli: “Acchariyaṁ, nandamāte, abbhutaṁ, nandamāte.


pli: Yatra hi nāma vessavaṇena mahārājena evaṁmahiddhikena evaṁmahesakkhena devaputtena sammukhā sallapissasī”ti.


pli: “Na kho me, bhante, eseva acchariyo abbhuto dhammo.


pli: Atthi me aññopi acchariyo abbhuto dhammo.


pli: Idha me, bhante, nando nāma ekaputtako piyo manāpo.


pli: Taṁ rājāno kismiñcideva pakaraṇe okassa pasayha jīvitā voropesuṁ.


pli: Tasmiṁ kho panāhaṁ, bhante, dārake gahite vā gayhamāne vā vadhe vā vajjhamāne vā hate vā haññamāne vā nābhijānāmi cittassa aññathattan”ti.


pli: “Acchariyaṁ, nandamāte, abbhutaṁ nandamāte.


pli: Yatra hi nāma cittuppādampi parisodhessasī”ti.


pli: Idha me, bhante, sāmiko kālaṅkato aññataraṁ yakkhayoniṁ upapanno.


pli: So me teneva purimena attabhāvena uddassesi.


pli: Na kho panāhaṁ, bhante, abhijānāmi tatonidānaṁ cittassa aññathattan”ti.


pli: Yatohaṁ, bhante, sāmikassa daharasseva daharā ānītā nābhijānāmi sāmikaṁ manasāpi aticaritā, kuto pana kāyenā”ti.


pli: Yadāhaṁ, bhante, upāsikā paṭidesitā nābhijānāmi kiñci sikkhāpadaṁ sañcicca vītikkamitā”ti.


pli: “Acchariyaṁ, nandamāte, abbhutaṁ, nandamāte”ti.


pli: Idhāhaṁ, bhante, yāvade ākaṅkhāmi vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharāmi.


pli: Vitakkavicārānaṁ vūpasamā ajjhattaṁ sampasādanaṁ cetaso ekodibhāvaṁ avitakkaṁ avicāraṁ vivekajaṁ pītisukhaṁ dutiyaṁ jhānaṁ upasampajja viharāmi.